ZIZIE IZETTE BAKAL LAHIRKAN 'BABY GIRL' MAC DEPAN

Pelakon Datin Seri Zizie Ezette, 39, menerusi laman Instagram miliknya memaklumkan dia bakal melahirkan anak perempuan pula yang dijangka pada bulan Mac depan selepas memiliki anak kembar lelaki yang kini berusia setahun.

"Girl, see you in March my sweet lil angel," tulisnya yang kini sarat mengandung kehamilan keduanya itu.

Laman Instagram miliknya itu turut menerima ucapan tahniah daripada pengikutnya termasuk beberapa selebriti tempatan seperti pelakon Rebecca Nur Islam, dan personaliti TV3, Azliyanti Iberahim.

Bagaimanapun, usaha Harian Metro untuk mendapatkan komen Zizie mengenai kehamilan keduanya itu gagal apabila dia tidak menjawab panggilan telefon mahupun pesanan WhatsApp.

Klik untuk gambar besar

Untuk makluman, Zizie mendirikan rumah tangga bersama Ahli Parlimen Kinabatangan, Datuk Seri Bung Moktar Radin, 58, pada 2009.

Hasil perkongsian hidup, mereka dikurniakan anak kembar lelaki, Aadam Zac Izette dan Aaleph Zeke Izette pada tahun lalu.

Pasangan ini turut mempunyai dua lagi anak angkat iaitu Nayla Nurjenna, 3, dan Aaric Zayn Izette, setahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - DATUK ALIFF & ISTERI AMBIL ANAK ANGKAT PEREMPUAN

Jika sebelum ini pengasas produk D'Herbs, Datuk Aliff Syukri mengambil anak angkat lelaki bernama Aliff, terkini beliau dan isterinya, Datin Nur Shahida telah mengambil seorang lagi anak angkat iaitu seorang perempuan yang baru sahaja dilahirkan.

Difahamkan, ibu kandung bayi tersebut merupakan orang Melayu berketurunan medan Indonesia manakala ayahnya pula Pakistan.

Datuk Aliff telah menamakan bayi yang baru sahaja dilahirkan itu dengan nama Ameena Aliff Syukri selepas meminta pendapat pengikut Instagramnya.

Apa yang menariknya, Datuk Aliff telah membuka akaun Instagram buat Ameena iaitu 'babyterlajaklaris'.

"Pilih hanya 1 pilihan... Sedap nama yang mana satu Sumyya Aliff Syukri atau Amena Aliff Syukri?? Konfius lah abah saya nak pilih nama saya yang mana satu.

Klik untuk gambar besar

"Nanti aci-aci akak-akak semua tolong undi tau undian yang paling banyak nanti abah saya akan Taruk nama saya tak surat beranak terima kasih semua muah sikit 😘😘," tulis Datuk Aliff di IG anak angkatnya sebelum ini.

Ramai yang memuji wajah comel anak kecil ini apabila gambarnya dikongsikan di laman Instagram.

Terbaru, Datuk Aliff ada berkongsi sebuah video menunjukkan cara membasuh uri bayi dan perkongsian ini telah menarik perhatian netizen.

"Niat kami untuk mengambil @babyterlajaklaris anak angkat telah termakbul, saya menanti nanti kelahiran anak ini sejak dari dalam kandungan ibunya ketika 4 bulan...

"Mungkin ramai yang bertanya mengapakah ibu dan bapanya sanggup menyerahkan anak kecil ini kepada kami tetapi cukuplah saya memberitahu bahawa mereka mengalami kesempitan hidup dan tidak mampu membesarkan bayi ini.

"Pengalaman membawa ibu bayi ini untuk rutin pemeriksaan setiap minggu membuatkan saya mengetahui perkembangannya sejak dari dalam kandungan dan saya sendiri yang membeli barangan kelengkapan bayi ini dan tidak sabar menunggu kelahirannya," kata Aliff di IGnya.

Apapun, semoga bayi ini membesar dengan sihat di samping ibu bapa angkatnya yang tercinta.

www.myartis.com / Sumber: Datuk Aliff Syukri IG & @babyterlajaklaris

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA MASIH LAGI SOLO..." - REMY ISHAK SAMBUT BIRTHDAY BEKAS TUNANG SEBAGAI KAWAN

Baru-baru ini, foto dan video yang memaparkan pelakon Remy Ishak menyambut ulang tahun kelahiran bekas tunangnya, Ezza Yusof dan kemesraan antara mereka telah mengundang pelbagai telahan kononnya mereka sudah kembali bersama.

Tampil mejawab segala persoalan, Remy atau nama sebenarnya, Mohammad Zalimei Ishak, 39, mengakui buat masa ini, dia masih solo dan belum mempunyai pengganti. Ujar Remy, penglibatannya dalam melakukan kejutan hari lahir Ezza beberapa hari lalu adalah atas dasar teman baik.

"Saya masih lagi solo. Walaupun kami dah putus dalam pertunangan tapi kami masih lagi berkawan baik sehingga sekarang. Tak semestinya kami dah putus tunang, hubungan (silahtuhrahim) pun terus putus. Saya tak berani nak cakap fasal benda ini takut kalau tersalah cakap akan melukakan hati pihak di sebelah sana," jelasnya.

Beberapa hari lalu, Ezza atau Roszaliza Yusof, 38, berkongsi foto dan video dia bersama Remy dan sekumpulan rakan yang lain meraikan ulang tahun kelahirannya di sebuah restoran Keserasian antara mereka tentunya menarik perhatian peminat aktor tersebut.

Klik untuk gambar besar

Sementara itu pelakon drama 'Pujaan Hati Kanda' itu juga mengakui sudah sampai masanya untuk dia mendirikan rumah tangga. Namun begitu, pelakon kelahiran Melaka ini enggan terburu-buru untuk melangkah ke fasa baharu bergelar seorang suami.

"Saya sendiri secara peribadi ada rasa nak kahwin, yelah umur dan macam ini bila balik rumah... rasa sunyi. Sudah sampai masanya (untuk berkahwin), kalau ada jodoh saya dengan Ezza, adalah. Saya pun selesa dengan dia sebab dia seorang yang penyabar dan memahami saya.

"Satu yang saya respect dengan Ezza ini dia sentiasa ada di sisi saya, ada ketikanya saya juga pernah melalui fasa-fasa jatuh bangun dalam hidup dan dia antara individu yang sentiasa setia berada di samping saya," ujarnya lagi.

Remy juga menyatakan dia tidak akan merahsiakan kepada pihak media dan peminat sekiranya sudah sampai masanya untuk dia naik pelamin.

"Jangan risau saya akan beritahu kepada semua jika saya kahwin nanti, saya tidak akan berahsia. Tapi bukanlah dalam masa terdekat ini," katanya.

Untuk makluman, Remy sebelum ini pernah mengikat tali pertunangan dengan ahli perniagaan berusia 38 tahun itu selama dua tahun sebelum memutuskan hubungan pada 2019.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI TANYA PENDAPAT 'NAK KE TAK CERAI' DI IG - NADYA SYAHERA TERKEJUT

"Saya memang agak terkejut apabila diberitahu Fizul ada meminta netizen untuk mengundi sama ada nak bercerai atau tidak di InstaStory dia. Tak tahu apa niat sebenar dia buat macam tu. Sebab selama ini, dia tidak pernah pula kata nak cerai tapi ada la juga bagi bayangan seakan nak ke arah tu.

"Saya pu tak tahu apa yang dia nak sebenarnya. Mungkin apa yang dimuatnaik itu dalam keadaan dia sedang marah dan tidak boleh berfikir secara rasional. Buat masa sekarang ini, saya masih berhubung dengan Fizul melalui telefon sebab saya pun masih isteri dia dan anak-anak perlu diutamakan.

"Tapi saya akan berbincang mengenai masalah kami bila dia balik sini (Kuala Lumpur) sebab sekarang dia berada di Kelantan untuk uruskan perniagaan," demikian kata pelakon Nadya Syahera, 26, yang berkahwin dengan usahawan, Fizul Nawi pada 25 September 2015.

Klik untuk gambar besar

Ibu dua cahaya mata, Aleena Rose (2 tahun) dan Mohammad Dayyan (1 tahun) itu mengakui terkejut dengan tindakan suaminya yang meminta pandangan netizen menerusi kaedah undian di InstaStory berhubung masa depan rumah tangga mereka yang dikatakan sedang bergolak dan dia tidak mengetahui niat sebenar Fizul memuatnaik soalan tersebut.

Dalam pada itu, Nadya memberitahu dia tidak berniat untuk membuka aib atau menjatuhkan maruah sesiapa namun hanya ingin memberi pengajaran kepada suami dan juga wanita di luar sana yang gemar menggoda lelaki yang sudah berkahwin.

www.myartis.com / Sumber & foto: mStar, Instagram Nadya Syahera & Fizul Nawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SAJAT: KERAJAAN AKAN SIASAT - MUJAHID

"Saya kesal dengan tindakannya, sudahlah itu dipaparkan pula di Instagram seolah-olah bukan kesalahan.

"Kad pengenalannya adalah lelaki dan dia seorang lelaki secara biologinya. Apabila di Mekah dia berpakaian telekung dan sudah tentu berpakaian wanita. Semua pergerakan, tempat yang dia lawati dan ruang solat dia adalah bersama wanita. Ini menimbulkan ketidakselesaan kerana ia telah menceroboh ruang dikhaskan kepada wanita," demikian ulas Menteri di Jabatan Perdana Menteri, Datuk Seri Mujahid Yusof Rawa mengenai isu Nur Sajat menunaikan umrah.

Beliau menyifatkan tindakan yang dibuat oleh usahawan kosmetik itu menjejaskan imej Islam dan hubungan baik Malaysia dengan Arab Saudi.

"Saya tidak tahu apa janji dia kalau bawa pergi umrah. Apa janji dia untuk tidak menimbulkan perkara yang boleh mencetuskan kemarahan rakyat.

"Ini lebih kepada masalah individu yang perlu ditangani iaitu tiada salahnya jika dia pergi (Mekah) dalam keadaan lelaki," ujarnya lagi dipetik sebagai berkata melalui Sinar Harian.

Klik untuk gambar besar

Mujahid menambah, kerajaan akan memanggil semua agensi pelancongan bagi memastikan perkara tersebut tidak berulang dimasa hadapan. Ini kerana, agensi pelancongan yang membawa jemaah umrah sepatutnya sudah sedia maklum tentang status seseorang individu itu.

Beliau berkata demikian berikutan pihaknya menerima banyak aduan daripada jemaah yang menyaksikan perbuatan usahawan kosmetik tersebut yang bertelekung seperti wanita, selain turut bergaul dan berada di ruang solat wanita sehingga menimbulkan ketidakselesaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA LAWAN & TAK TUNJUK... BOLEH BERGURAU" - ISTERI SALEEM

"Setelah beberapa minggu mendapatkan rawatan di hospital, dia semakin sihat dan dibenarkan pulang ke rumah. Saya tahu dia nak pijak rumah dia dan minta nak balik.

"Dia berehat di rumah selama enam hari, saya nampak dia sakit tapi dia lawan dan tak tunjuk. Saya nampak dia lemah dan perlu dipapah tapi masih boleh bercakap perlahan-lahan dan boleh bergurau.

"Pada Selasa lalu, dia dimasukkan semula ke hospital apabila tahap kesihatannya kembali merosot, dia dah tak nak bercakap dan saya tahu dia dah kritikal tapi tak nak hebohkan sehinggalah dia meninggal," kata isteri kepada penyanyi Saleem (Iklim) iaitu Julia Bachok.

Julia memberitahu arwah suaminya itu tidak sabar untuk pulang ke rumah dan bertemu anak-anak ketika masih lagi mendapatkan rawatan di hospital.

Menurut Julia, setelah dimaklumkan oleh doktor tahap kesihatan semakin baik, Allahyarham dibenarkan pulang ke rumah pada 2 Oktober lalu.

Klik untuk gambar besar

Bagaimanapun, penyanyi lagu 'Suci Dalam Debu' itu dimasukkan semula ke hospital pada selasa lalu selepas keadaan kesihatannya kembali merosot.

Saleem atau nama sebenarnya, A.M Salim Abdul Majeed menghembuskan nafas terakhir di Pusat Perubatan Universiti Kebangsaan Malaysia (HUKM) dan selamat dikebumikan di Tanah Perkuburan Islam Batu 9, Cheras, Selangor pada Ahad.

Antara rakan artis yang turut kelihatan di pengebumian tersebut ialah Datuk Hattan, Freddie Fernandez, Kopratasa, Ifa Raziah dan ramai lagi.

Penyanyi berusia 57 itu terbabit dalam kemalangan jalan raya pada 21 September lalu. Kemalangan tersebut mengakibatkan tulang rusuknya patah dan dia berada dalam keadaan koma.

Menerusi perkahwinan dengan Julia, Saleem dikurniakan seorang cahaya mata iaitu Muhammad Amirul Mukminin, 15 tahun.

Manakala anak hasil perkahwinan terdahulu pula ialah Nurluqman Hakim, 30, Nurul Hidayah, 28, Nursyafiq Farhain, 24, Nurfahmie Jufrie, 26, dan Nurul Azwanie Shuhada, 18.

Sementara itu, Julia memberitahu suaminya itu pernah menyuarakan hasrat untuk mengadakan jelajah bagi bertemu peminat di Indonesia.

"Dia (Saleem) pernah menyatakan hasrat dengan menantunya (Liza) untuk menjelajah dan hiburkan peminat di felda-felda dan mahu terbang ke Indonesia.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT DIDAKWA SEMBUNYI SELEPAS KEMUKA SURAT MC, ELAK DICEKUP JAIS?

"Dia hanya mengemukakan surat MC (sijil cuti sakit) selama dua hari yang diperoleh daripada hospital kerajaan kepada Peguam Syarienya, Zuri Zabuddin Budiman menerusi aplikasi WhatApps. Sajat kemudiannya terus menghilangkan diri sehingga kini," demikian kata sumber yang mendakwa usahawan kosmetik, Sajat bersembunyi sebaik waran tangkap dikeluarkan kepadanya.

Memetik laporan Kosmo, Sajat atau nama sebenarnya Muhammad Sajjad Kamaruz Zaman didakwa bersembunyi bagi mengelakkan dirinya dicekup oleh JAIS. Setakat 9 malam tadi, pihak penguat kuasa masih gagal mengesan keberadaan Sajat.

Pada Rabu, Jabatan Agama Islam Selangor (JAIS) mengerahkan anggotanya memburu Sajat selepas mendapat waran tangkap daripada Mahkamah Tinggi Syariah Shah Alam, susulan kegagalan usahawan terbabit menghadiri prosiding kes berpakaian wanita Selasa lalu.

Difahamkan, semalam Sajat masih lagi aktif mempromosikan produk peniagaannya iaitu bengkung dan emas. Malah, Sajat turut membalas komen netizen mengatakan dia tidak perlu bersembunyi kerana dia bukannya melakukan kesalahan berat seperti jenayah bunuh.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU ORANG RISAU - LISDAWATI RAHSIAKAN, KINI HAMIL 7 BULAN

Mengakui dia sengaja tidak berkongsi berita dirinya hamil, pelakon Lisdawati berkata yang dia tidak mahu membuat orang sekelilingnya risau memandangkan dia masih mampu aktif berlakon walaupun sedang berbadan dua.

Menurut Lisda, disebabkan saiz kandungannya kecil, ada kalangan kru produksi menyangka dia sekadar mengalami perubahan fizikal yang biasa.

Lebih-lebih lagi apabila dia sendiri memberi alasan kononnya mahu menyesuaikan diri dengan watak yang dilakonkan.

"Saya tiada niat nak sorok (berita hamil). Cuma saya tidak mahu orang risau. Sebenarnya sewaktu usia kandungan tiga bulan, saya ditawarkan berlakon dalam drama 'Mr. Grey' dan kemudian drama 'Makmum Yang Paling Aku Cinta' (yang kini sedang ditayangkan di saluran HyppTV).

"Saya terima tawaran itu dan tidak memberitahu pihak produksi saya hamil kerana tidak mahu mereka akan fikir saya penat atau tidak boleh beri komitmen sedangkan saya mampu bekerja.

Klik untuk gambar besar

"Lagipun watak saya sebagai ibu dan tak perlu memakai baju yang mengikut bentuk badan. Jadi saya pun cari lah baju yang bersaiz besar sesuai dengan watak saya. Ada juga kru yang menegur saya dan mereka fikir saya sekadar mengalami perubahan fizikal yang biasa.

"Dan ketika itu saya iyakan saja kata-kata mereka dan beri alasan mahu sesuaikan dengan watak. Alhamdulillah, saya boleh jalani penggambaran kedua-dua drama sehingga selesai dengan lancar dan tiada masalah," tuturnya sambil tersenyum.

Lisda yang kini hamil tujuh bulan berkongsi mengenai perkembangan dirinya ketika ditemui pada acara My Town Night Ride, bertempat di Matic, malam semalam.

Dalam pada itu, kata isteri kepada pelakon dan pengarah Fauzi Nawawi ini berkata, seperkara yang membuatkan dia berasa lucu kerana sewaktu dia disahkan hamil, kebetulan ketika itu banyak berita mengenai beberapa artis lain juga berbadan dua termasuklah penyanyi tersohor, Datuk Seri Siti Nurhaliza.

"Apabila saya dapat tahu saya mengandung, saya diam saja. Dan kebetulan, Datuk Siti umum beliau hamil. Selepas itu seorang demi seorang artis mengumumkan diri mereka hamil.

"Seperti satu fenomena pula, apabila seorang artis mula mengandung semua mengandung. Jadi saya pun senyap sajalah," ujarnya sambil tertawa.

Lisda yang sekarang sudah berehat daripada lakonan dijangka bakal melahirkan cahaya mata keempatnya itu selepas hari raya Aidilfitri.

"Saya sudah jalani pemeriksaan imbasan dan InsyaAllah saya akan timang anak lelaki," katanya yang sudah mempunyai dua anak perempuan dan seorang anak lelaki.

Tambahnya lagi, dia dan suaminya tidak merancang untuk menimang lagi zuriat namun menganggap kehadiran 'orang baru' ini dalam keluarga mereka sebagai rezeki daripada
Tuhan.

"Kami tidak merancang tapi ini rezeki. Pertama kali saya mengandung pada usia 29 tahun. Kini saya berusia 39 tahun. Rasanya cukuplah empat orang dan selepas ini sudah tiba masanya saya betul-betul memberikan fokus kepada anak-anak," tuturnya.

Sementara mengenai penglibatannya menjayakan program My Town Night Ride, Lisda berkata dia seronok dan tidak mempunyai masalah untuk berbasikal walaupun dalam keadaan sarat.

"Bab berbasikal tiada masalah. Semasa kandungan saya empat bulan, saya jayakan acara Hari Wanita dan saya berjaya berkayuh sejauh 10 kilometer di Putrajaya. Dua minggu lalu, saya sertai satu lagi acara berbasikal juga sejauh 10 kilometer.

"Tetapi saya mendapatkan nasihat daripada doktor sebelum melakukan aktiviti ini dan setiap kali selepas selesai aktiviti saya akan terus pergi ke hospital untuk melakukan pemeriksaan. Alhamdulillah, kata doktor bayi saya aktif," katanya.

Dalam acara My Town Night Ride, Lisda serta selebriti terkenal lain seperti Balkisy Khan, Maria Tunku Sabri dan Chef Fikrie bersama wakil media berkayuh mengelilingi ibu kota Kuala Lumpur selama dua jam.

www.myartis.com / Sumber: Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"AKU PUNCA KECAM.. REPORT IG, FB & NAK SAMAN ANJU... HINA NETIZEN IQ RENDAH, LEMBU" - ZARINA

"Saya nak beritahu, saya bercakap secara umum, itu fakta! Saya pun orang dalam industri dan tahu apa saya cakap. Aku tak sebut mana-mana nama pun, korang kata aku punca netizen marah sampai korang kena kecam... mereka memang dah kecam korang pun sebelum tu.

"Sesetengah artis yang betul-betul marah sakit hati sampaikan buat group di aplikasi Telegram untuk membanteras dan kecam Anju gila-gila. Malah nak report Instagram (IG), Facebook (FB) dan nak saman Anju," demikian kata pelakon kontroversi Zarina Anjoulie menerusi rakaman video di Instagram pada Selasa.

Susulan kelantangannya menegur sikap sesetengah artis yang mengamalkan gaya hidup mewah dan suka menunjuk-nunjuk namun tetap merayu bantuan kerajaan, Zarina kini menjadi 'sasaran' segelintir anak seni. Terbaharu Zarina mengakui mendapat maklumat bahawa dia kini menjadi topik perbualan hangat dalam kalangan artis menerusi aplikasi Telegram.

Antara lain kumpulan artis itu mencadangkan agar laporan polis dibuat terhadapnya selain kepada pengendali laman Facebook dan Instagram yang diguna artis berkenaan. Bagaimanapun jelas Zarina, dia bukan punca golongan artis menjadi sasaran netizen berhubung isu rayuan bantuan ketika Perintah Larangan Pergerakan (PKP) dikuatkuasakan.

Klik untuk gambar besar

Malah Zarina turut memuatnaik beberapa paparan skrin perbualan daripada Telegram membabitkan beberapa artis senior. Pada Sabtu lalu, Zarina menegur sikap segelintir artis yang gemar menayang kemewahan namun hakikatnya tiada perancangan masa depan.

Menerusi rakaman video yang tular di laman sosial, Zarina berkata artis sepatutnya memohon bantuan daripada Persatuan Seniman atau rakan selebriti dalam industri seni, bukannya kerajaan. Kenyataan Zarina dalam video tersebut mengundang rasa kurang senang segelintir anak seni.

Sementara itu, Zarina turut mendedahkan dia menyimpan beberapa bukti perbualan di aplikasi Telegram itu dan mendakwa ada dalam kalangan artis menggelarnya dengan nama yang kurang baik: "Dalam group itu korang aibkan aku, malukan aku dan sebar gambar aku... kenapa semua tergugat dengan aku seorang?

"Dengan screenshot yang aku dapat, aku boleh saman malu korang tau, jadi guna otak sekarang! Semua hina netizen kata IQ rendah, lembu... ingat sikitlah masa korang nak jual produk minta sponsor sana sini, kau memang jenis manusia tak bersyukur.

"Aku nak korang tahu tanpa netizen siapa nak sokong korang, korang hiburkan mereka? Ya tapi macamlah dia orang tak bayar bil, Astro untuk tengok korang tu! Siapa support korang? Netizen juga! Tolong jangan lupa," ujarnya.

Sementara itu bercakap mengenai gerakan untuk melumpuhkan akaun laman sosialnya, Zarina menyifatkan ia satu perbuatan yang melampau: "Ini tempat aku tolong orang kongsi review IG percuma, aku banyak buat benda baik untuk bantu orang! Yang aku sakit hati, kalau nak kenakan aku sendiri jangan sampai babitkan orang lain.

"Kalau kau buat aku, ramai orang terkesan sebab aku buat kerja amal melalui IG, busuk hati sampai nak tutup IG aku. Itu aku tak puas hati, aku tak ada niat nak menjatuhkan korang atau tutup periuk nasi korang, tapi korang dah lebih-lebih," tuturnya.

Dalam pada itu Seniman menerusi ahli jawatankuasanya telah membuat laporan polis terhadap pelakon wanita berkenaan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB SEPAHTU MASUK HOSPITAL: "AKHIRNYA TUMBANG, REHAT SOEB"

Menerusi entri di Instagram (IG), pelawak dan penyampai radio, Shuib Sepahtu telah berkongsi gambar dirinya ketika sedang berada di sebuah hospital dan menerima rawatan susulan akibat masalah kesihatan yang dialaminya itu.

"Akhirnya tumbang, REHAT SOEB," tulisnya ringkas berserta gambar ketika berada di hospital yang turut menerima komen dimana rata-rata rakan artis dan peminat mendoakan supaya Shuib kembali pulih selepas menerima rawatan.

Namun, Shuib tidak mendedahkan punca sebenar dia dimasukkan ke hospital. Apa pun, kami mendoakan agar Shuib kembali sihat seperti biasa selepas menerima rawatan. Terdahulu, Shuib bengang dengan sebuah hospital swasta selepas terpaksa menunggu lama sebelum menerima rawatan.

Klik untuk gambar besar

www.myartis.com / Sumber & foto: Astro Gempak & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SAH BALQIS HIDAP KANSER, ENGGAN ULAS LEBIH LANJUT

Baru-baru ini, menerusi perkongsian di laman Instagram peribadinya menunjukkan bintang cilik, Puteri Balqis Azizi menjalani rawatan bersama tanda pagar #fightcancer.

Keadaan kesihatan pelakon berusia 11 tahun itu yang menghadapi masalah jantung, kembali menimbulkan pertanyaan ramai dengan tanda pagar tersebut.

Status yang dimuatnaik tiga hari lalu itu menerusi akaun @rockingbalqis itu memaparkan gambar pelakon kanak-kanak berkenaan memakai topeng mulut dalam keadaan ceria berserta keterangan menyatakan dirinya sudah menjalani rawatan.

Pada status dipercayai dikongsi ibunya sendiri, Norashikin Mohd Aziz, tahap kesihatan Puteri Balqis yang mesra disapa Aqish itu juga dikatakan semakin baik.

Klik untuk gambar besar

Namun tanda pagar #fightcancer seakan-akan memberi bayangan mengenai penyakit sebenar Pelakon Wanita Terbaik, Anugerah Televisyen Asia ke-19 (2014) itu walaupun sebelum ini dia dikatakan menghadapi masalah jantung.

Norashikin ketika dihubungi mengesahkan anaknya menghidap kanser, tetapi tidak menyatakan secara terperinci jenis barah yang menyerang Aqish.

Sambil memohon maaf kerana enggan ditemubual pada waktu ini, beliau bagaimanapun berkata, semangat anaknya semakin kuat walaupun sedang berhadapan masalah kesihatan.

"Saya minta maaf, buat masa ini saya tak mahu membuat sebarang temu bual. Demamnya masih tak berhenti. Jantung dan paru-parunya mempunyai masalah.

"Apa pun dia semakin kuat," ulas ibu Balqis ringkas kepada BH Online menerusi aplikasi WhatsApp (WA).

Pada Mei lalu, Norashikin mengesahkan si kecil yang menceburi arena seni sejak usia dua tahun itu mengalami masalah jantung bermula dengan tanda demam berpanjangan dan kerap muntah.

Keadaan kesihatan yang tidak menentu dikesan sejak akhir tahun lalu hingga Aqish perlu keluar masuk hospital bagi menjalani ujian selain mendapatkan rawatan.

Apapun, kami doakan semoga adik Balqis cepat sembuh serta diberikan kekuatan untuk terus melawan dugaan besar ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KILAFAIRY TERKEJUT, TERUJA CHRIS BROWN JADI PENGIKUT IGNYA

"Ketika itu, saya memuatnaik gambar memakai baju jenama keluaran Chris, iaitu Black Pyramid, di IG Story. Tidak semena-mena, dia memberikan reaksi 'like' kepada IG story berkenaan. Beberapa jam selepas itu, saya sangat terkejut kerana dia turut mengikuti saya semula di laman sosial terbabit," pelakon dan penyanyi Kilafairy.

Sekian lama mengagumi bintang antarabangsa, Chris Brown, anak kepada penyanyi Rohana Jalil itu tidak menyangka penyanyi Amerika Syarikat, Chris Brown mengikutinya semula di laman Instagram. Sejak kelmarin,  berkongsi keterujaannya apabila bekas kekasih Rihanna yang turut bergelar ahli perniagaan itu turut memberi reaksi terhadap gambar dikongsinya di IG Story.

Kilafairy yang pernah bekerjasama dengan artis antarabangsa, Sean Kingston, dan DJ Aku Ash menerusi lagu 'Put The Word In', berkata hingga saat ini, dia tidak dapat melupakan detik itu: "Selain terkejut, rasa teruja dan macam bermimpi pun ada sebenarnya.

"Dia memang antara penyanyi antarabangsa kegemaran saya. Semua orang tahu, dia antara legenda muzik masa kini. Menariknya, dialah artis antarabangsa pertama yang menyaksikan kami saling mengikuti di Instagram," tuturnya.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS KHAN BERSYUKUR DAPAT MILIKI PORSCHE ATAS BERKAT DOA IBU

"Syukur Alhamdulilah terima kasih ya Allah. Ini berkat doa ibu, berkat saya manjakan ibu dan bapa saya, berkat saya gembirakan keluarga. Rahmat ini saya dapat, nikmat ini semua kerana Dia (Allah). Betul Tuhan tak biarkan hamba-Nya sendirian, dengan usaha semata-mata kita boleh ubah hidup kita sekelip mata dengan izin-Nya dan berkat keluarga kita.

"Yang penting kalau kita berkehendak inginkan sesuatu, kita mampu capai. Insha-Allah," kata pelakon Mas Khan yang berkongsi berita membanggakan itu menerusi satu hantaran status dalam miliknya.

Mas Khan atau nama lengkapnya, Mas Hidzhir Khan Mas Fadzillah Khan, 27, memberitahu, berkat doa ibu tersayang, dia kini memiliki sebuah kereta mewah jenama Porsche yang dianggarkan bernilai lebih setengah juta ringgit Malaysia.

Klik untuk gambar besar

Pelakon Abang Long Fadil 2 itu berkata, rezeki yang dikurniakan itu adalah berkat membahagiakan orang tua terutama ibunya. Tambah Mas Khan, bukan kereta mewah berkenaan yang ingin digembar-gemburkan tetapi percaya bahawa sifat sabar adalah kunci kepada segala kejayaan dalam kehidupan.

"Sabarlah dalam perjuangan, sabarlah bila jatuh dan sabarlah apabila hendak meniti jalan, yang menang selalu pada akhir cerita. Bukan Porsche yang ingin saya sampaikan, tapi nilai kereta berkenaan yang buat saya menilai hidup dari perspektif yang berbeza," ujarnya yang turut mendedahkan nombor pendaftaran kenderaan yang tertera namanya.

Rata-rata netizen meninggalkan komen positif dengan ucapan tahniah dalam ruangan komen perkongsian status berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH BERPISAH - ZUL & GAYATRI KINI TINGGAL KENANGAN

Segala spekulasi mengenai status sebenar hubungan Zul Ariffin dengan penerbit filem, Gayatri Su-Lin Pillai akhirnya terjawab apabila Zul sendiri yang mengakuinya.

Menurut Zul, hubungan dia dengan gayatri sudah lama berakhir.

Tinggal kenangan - Zul bersama Gayatri

"Saya dengan dia (Gaya), kami sudah lama tiada apa-apa hubungan. Masing-masing pun dah move-on," jelasnya terhadap hubungan yang sudah terjalin selama tiga tahun itu.

Mengenai hubungannya dengan Zahirah MacWilson, Zul menjelaskan hubungannya bersama Zahirah baru berputik.

"Kami masih baru sangat. Rapat. Tapi tiada apa yang boleh dikongsi lebih-lebih. Saya tak marah tentang orang ambil gambar kami ketika itu. Itu perkara biasa. Sedangkan kalau saya ambil gambar dengan mak saya pun pernah jadi isu.

"Sebagai seorang anak seni, itu antara cabaran dan dugaan yang kami terpaksa hadapi di mana orang seperti kami sentiasa diperhatikan," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES KHALWAT - FARAH DIDENDA RM3,000, SHAHRIZAL MINTA DIBICARA

Berani kerana benar, takut kerana salah!

Demikianlah tekad Shahrizal Jaszle untuk memastikan kebenaran berpihak kepadanya selepas membuat pengakuan mengaku tidak bersalah di Mahkamah Rendah Syariah Petaling, Selangor semalam atas tuduhan khalwat.

Tambah pelakon itu, walaupun pasangan khalwatnya Farah Nurizzati Salleh, 21, mengaku bersalah terhadap tuduhan itu, dia tetap akan mengetengahkan bukti yang dia telah diperangkap oleh wanita berkenaan.

"Saya tidak akan mengaku kalah dengan menyatakan diri saya bersalah atas tuduhan itu kerana ia tidak benar.

"Saya sebenarnya sudah diperangkap dan kini sedang mengumpulkan bukti-bukti untuk meneruskan kes ini," katanya ketika dihubungi mStar Online di sini pada Selasa. Beritahu Shahrizal, pengakuan bersalah wanita itu di mahkamah membuatkan kerjanya menjadi lebih mudah untuk mengendalikan kes tersebut.

"Sekarang ini saya hanya fokus kepada pihak saya sahaja dan kini saya dan peguam, Asyraf A.Ranee akan membentangkan beberapa perkara kepada pihak mahkamah agar mereka menilai semula kes saya ini," ujarnya sebagai berkata.

Untuk makluman, Mahkamah Rendah Syariah Petaling semalam memerintahkan Shahrizal Jaszle membayar wang jaminan sebanyak RM1,500 selepas pelakon itu mengaku tidak bersalah atas tuduhan khalwat dengan Farah Nurizzati, seorang pegawai bank.

Bagaimanapun, Farah Nurizzati mengaku bersalah dan mahkamah memerintahkannya membayar denda maksimum iaitu RM3,000 atau penjara selama tiga bulan jika gagal membayar denda.

Menurut fakta kes, pada 16 Mei lalu, pasangan tersebut telah ditahan atas tuduhan khalwat di Apartmen Taman Sri Subang, kira-kira pukul 3.30 pagi oleh unit penguat kuasa Jabatan Agama Islam Selangor (Jais) hasil aduan orang ramai.

Mereka ditahan di bawah Seksyen 29(1) A dan B, Enakmen Jenayah Syariah Selangor 1995.

Impak tangkapan tersebut menyebabkan pertunangan Shahrizal dengan Redzwani Puteri, 25, terpaksa diputuskan oleh keluarga perempuan tetapi telah disambung semula pada Hari Raya Aidiladha lalu.

Mahkamah menetapkan 21 Januari 2014 sebagai tarikh perbicaraan terhadap Shahrizal.


TIGA TAHUN MENDUDA - FENDY CALIPH BUSKERS AKUI KINI SEDANG RAPAT DENGAN SEORANG WANITA

"Sebagai seorang lelaki pastinya ada masa akan rasa sunyi apabila hidup tanpa teman. Itu adalah naluri yang biasa. Saya ada rapat dengan seorang wanita saya. Setakat ini itu sahaja yang boleh saya katakan. Kalau ada jodoh saya bersyukur kerana kembali berkahwin," kata pemain dram Caliph Busker iaitu Fendy Adlun yang akui kini sedang rapat dengan seorang wanita, selepas tiga tahun berpisah dengan bekas isteri.

Menurut Fendy, 31, sebagai insan biasa dia juga ada kalanya berasa sunyi dan memerlukan seseorang pasangan hidup. Selain itu, kata Fendy dia juga mahu seseorang yang boleh menjaga anaknya Nur Azalea Zafirah, 7, di rumah ketika dia keluar bekerja.

"Selepas berpisah saya menjaga anak sendiri. Ada masa terpaksa bawa dia pergi kerja dan pulang sehingga lewat malam. Kasihan saya melihat nasib anak dan sebab itu kalau berkahwin nanti, ada orang boleh menjaganya di rumah," jelasnya.

Klik untuk gambar besar

Dalam pada itu, Fendy mengakui berdepan kesukaran untuk menguruskan anaknya, Nur Azalea Zafirah terutama berkaitan hal penjagaan wanita.

"Anak saya semakin besar dan saya sendiri tidak begitu faham tentang hal penjagaan wanita seperti ketika waktu datang bulan. Jadi jika ada seorang ibu boleh memberi tunjuk ajar dan membantu," ujarnya.

Untuk makluman, Fendy pernah berkahwin dengan Nadira Rubina yang juga merupakan bekas anggota Caliph Busker dan mereka bercerai pada 2018. Mereka dikurniakan seorang anak perempuan yang kini berusia tujuh tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO PANAS MIRIP TERSEBAR, ZUL ARIFFIN NYAHAKTIF IG?

Sejak malam tadi, sepotong rakaman video yang memaparkan aksi panas mirip pelakon Zul Ariffin tular di Twitter. Video berdurasi 45 saat itu memaparkan aksi individu bertubuh sasa itu dalam keadaan berbaring sambil menunjukkan alat sulitnya.

Dipercayai rakaman itu seolah-olah dilakukan ketika panggilan video bersama individu lain. Warganet di Twitter pula sudah mula membuat pelbagai spekulasi dan ternyata terkejut dengan penyebaran video panas itu. Menerusi tinjauan, akaun Instagram milik pelakon itu juga telah dinyahaktifkan.

Terdahulu sekitar tahun 2018, pernah tular sekeping foto alat sulit yang tersalah dimuatnaik di Instagram pelakon terbabit. Namun, perkara itu telah dinafikan sendiri oleh pelakon berkenaan.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU ANAK LALUI SITUASI KELUARGA BERPISAH - NABILA BERUSAHA BERI KASIH SAYANG SEPENUHNYA

"Biasalah, bila kita cerita fasal anak ni... kita akan rasa tersentuh sikit sebab nak membesarkan anak kita dan pada masa yang sama kita juga hadapi dengan macam-macam kejadian yang berlaku. Misalnya penceraian dan sebagainya. Sebab kita tahu dia pun akan melalui nasib yang sama.

"Jadi saya berusaha sebaik mungkin bagi dia kasih sayang yang sepenuhnya. Supaya dia tak perlu rasa dan lalui sebagai seorang kanak-kanak yang mengalami situasi keluarga yang berpisah ini. Alhamdulillah, saya rasa bersyukur sebab Keisha membesar dengan gembira dan ceria," demikian kata pelakon dan pengacara, Nabila Huda.

Tidak menafikan Keisha Laila menunjukkan minat dalam dunia lakonan dan sebagai ibu, Nabila berkata dia tidak pernah cuba untuk menghalang minat serta kecenderungan anak perempuannya itu.

Bagaimanapun, kata Nabila atau lebih mesra dengan panggilan Abil, dia mahu memastikan permata hatinya itu menikmati sepenuhnya momen awal remajanya terlebih dahulu sebelum mempunyai komitmen lain.

Klik untuk gambar besar

Pada masa sama, Nabila memberitahu dia berusaha sebaik mungkin untuk memberikan kasih sayang kepada Keisha meski anaknya terpaksa membesar dalam situasi perceraian keluarga sebelum ini. Anak kepada penyanyi rock legenda, Amy Search itu turut mendedahkan, dia masih punyai hubungan yang baik dengan bekas suami demi anak.

"Biasalah, bila kita cerita fasal anak ni... kita akan rasa tersentuh sikit sebab nak membesarkan anak kita dan pada masa yang sama kita juga hadapi dengan macam-macam kejadian yang berlaku.

"Misalnya penceraian dan sebagainya. Sebab kita tahu dia pun akan melalui nasib yang sama. Jadi saya berusaha sebaik mungkin bagi dia kasih sayang yang sepenuhnya. Supaya dia tak perlu rasa dan lalui sebagai seorang kanak-kanak yang mengalami situasi keluarga yang berpisah ini. Alhamdulillah, saya rasa bersyukur sebab Keisha membesar dengan gembira dan ceria," ujarnya.

Untuk makluman, Nabila sebelum ini pernah mendirikan rumah tangga bersama Zaidy Zailani pada tahun 2008, namun berpisah dua tahun kemudian. Hasil perkahwinan itu, mereka dikurniakan anak perempuan bernama Keisha Laila, 11. Selepas itu, Nabila berkahwin bersama Mohd Izwan pada Disember 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA AKUI KENALKAN 'SI DIA' PADA ANAK-ANAK

"Kami masih dalam fasa berkawan lagi. Setakat ini, dialah lelaki yang paling rapat dan kami juga berhubung setiap hari.

"Saya juga sudah memperkenalkan si dia dengan dua anak," kata Fasha Sandha yang sedang mengenali hati budi seorang jejaka yang dikenalinya sejak enam bulan lepas.

Lebih setahun bergelar ibu tunggal, Fasha berkata yang beliau belum bersedia ingin mendedahkan identiti jejaka berkenaan.

Klik untuk gambar besar

Dalam masa sama, Fasha memberitahu beliau menyasarkan dalam tempoh sekurang-kurangnya dua tahun lagi untuk perancangan berkahwin.

"Namun, saya belum bersedia untuk mendedahkan identitinya kerana belum dia belum menjadi teman istimewa lagi. Saya juga akan berkongsi mengenai dirinya jika hubungan kami sudah sampai pada tahap serius.

Mengenai kriteria lelaki idaman, kata Fasha, dia mencari seseorang yang memahami dirinya sebagai anak seni.

"Saya tidak suka lelaki yang suka mendesak dan mengganggu ketenangan diri. Saya juga mencari lelaki yang memahami dan tidak suka bertanya banyak.

"Maklumlah dengan tuntutan kerja ini saya memang dikelilingi ramai lelaki. Oleh itu, terimalah diri saya seadanya," ujarnya.

Harapnya, hubungan Fasha dan 'si dia' boleh berkekalan sehingga jinjang pelamin jika ada jodoh. InshaAllah.

Sumber: Harian Metro

Foto: Fasha Sandha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"YA ALLAH... KURNIAKAN LAH KESEMBUHAN & KEKUATAN BUAT ABAH....." - ZUR EDA

Penyanyi era 80-an, Zur Eda atau nama sebenarnya Zuraidah Mokhtar memuatnaik foto bapanya, Mokhtar yang kini sedang terlantar sakit di hospital dan berdoa agar bapanya dikurniakan kesembuhan serta kuat menghadapi ujian tersebut.

"Ya Allah.. Ya Rahman Ya Rahim.. KAU kurniakan lah kesembuhan dan kekuatan buat Abah dlm menghadapi ujian MU YA ALLAH.. agar Abah kembali sihat seperti sediakala.. Aaminn Eda sayang ABAH," tulis bintang Gegar Vaganza musim ketiga (GV3) itu yang berkongsi perkara tersebut di akaun Instagram miliknya.

Rata-rata turut mendoakan agar bapanya diberi kesembuhan dan kuat menghadapi ujian tersebut. Zur Eda memulakan kerjaya muziknya sejak 1983. Di awal kemuncak kerjayanya sebagai penyanyi, Zur Eda diberi jolokan 'Sade Malaysia' kerana persembahan dan gaya muziknya yang mempunyai persamaan dengan penyanyi wanita England, Sade Adu.

Klik untuk gambar besar

www.myartis.com / Sumber & foto: Astro Gempak & Instagram Zur Eda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BTS MENAKLUK DUNIA... KITA TAK BOLEH SAMAKAN DENGAN ARTIS TEMPATAN" - RAMLI SARIP

"Perkara ini ada pro dan kontranya. Kalau dalam TV boleh disiarkan mengenai artis K-Pop, sama juga kalau dibuat di sini cuma bezanya ini lebih fizikal. Ada juga persembahan yang kadang-kadang kena ada garis panduan. Saya sebenarnya tidak banyak komen mengenai isu ini.

"Kalau saya cakap tidak suka, hal ini masih berkaitan mengenai muzik dan seni. Kalau saya cakap saya suka, nanti ada yang mempertikaikan kenapa pada usia sekarang, saya masih menggalakkan perkara sebegini? Bagi saya, saya sangat terbuka mengenai hal ini dan terpulang jika tidak berlaku pelanggaran garis panduan yang munasabah, saya sokong.

"Kalau persembahan itu mencolok mata, barulah kena fikirlah mengenai undang-undang. BTS sudah menakluk dunia dan menjelajah negara besar termasuk China, Amerika Syarikat (AS) dan kita tidak boleh samakan mereka dengan artis tempatan. Sejujurnya, persembahan kita boleh sampai tak sebagaimana mereka lakukan dan ada tak orang nak tengok?

"Kumpulan itu bekerja terlalu keras, malah produksi mereka sangat profesional hingga acara anugerah berprestij di AS pun menjemput mereka. Pasti ada yang sangat istimewa mengenai BTS dan itu realiti perlu diterima. Nak komen biar ada alasan yang sangat kukuh.

Klik untuk gambar besar

"Kalau saya cakap tidak suka sesuatu muzik, bukan bermakna anti muzik berkenaan dan kena terima hakikat ramai yang lain sukakannya. Kalau muzik K-Pop diberi ruang yang logik dan tidak bercanggah dengan garis panduan diberikan, tiada masalah.

"Kalaulah persembahan itu melanggar hak asasi atau budaya tempatan, barulah tak kena," demikian kata penyanyi Datuk Ramli Sarip berhubung isu Menteri Belia dan Sukan, Syed Saddiq Syed Abdul Rahman yang mahu mengundang kumpulan K-Pop dari Korea Selatan, Bangtan Boys (BTS) ke negara ini bagi mempromosikan Tahun Melawat Malaysia 2020

Menurut Syed Saddiq berhubung isu tersebut yang kini sedang kecoh, antara objektif utama niat itu adalah mahu mengubah trend supaya Malaysia menjadi destinasi persidangan dan konsert antarabangsa yang dapat menarik minat pelancong luar.

Dalam sebuah kenyataan di Instagram (IG) miliknya, beliau memberikan contoh di Singapura apabila kumpulan rock, Coldplay dan BTS memilih negara itu, Stadium Nasional Singapura dipenuhi peminat dan tiket habis dijual dalam tempoh kurang empat jam.

Bagaimanapun, hasratnya itu mendapat tentangan ramai pihak termasuk artis tempatan antaranya Datuk Awie yang menyifatkan hasrat Syed Saddiq itu akan menjahanamkan artis tempatan.

Bekas Timbalan Menteri Pelancongan dan Kebudayaan yang juga Ahli Parlimen Masjid Tanah, Datuk Wira Mas Ermieyati Samsudin pula berkata, kedatangan kumpulan muzik berkenaan tidak mustahil memberi kesan negatif kepada budaya masyarakat tempatan, khususnya belia.

Dalam kalangan artis tempatan juga, pendapat mereka berbelah bagi apabila ada yang memberikan reaksi positif berserta justifikasi selain cuma menentang tanpa alasan khusus. Berikut pendapat dua artis lama mengenai isu berkenaan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH AKUI 2 BULAN TAK SEBUMBUNG: "DIA TAHU SEBAB APA...."

Semua sedia maklum mengenai kemelut rumah tangga pelakon dan pengarah terkenal Syamsul Yusof dan isterinya, pelakon Puteri Sarah Liyana yang ketika ini hangat diperkatakan.

Sebelum ini, Syamsul atau nama penuhnya Mohd Syamsul Mohd Yusof, 36, mengakui yang dia dan isteri kini memang sudah tidak tinggal sebumbung. Bagaimanapun, Syamsul memaklumkan dia tidak pernah cuba menyembunyikan perkara itu sebelum ini.

Syamsul dalam masa sama berkata, mereka masih dalam proses memperbaiki hubungan. Tambah Syamsul, selain terus berdoa kepada Allah SWT untuk keharmonian semula rumah tangganya, dia juga berharap peminat dan rakan-rakan mendoakan yang baik-baik buat mereka.

Terkini, Puteri Sarah, 35, yang turut tampil mengakui sudah dua bulan tidak tinggal sebumbung dengan suami. Puteri Sarah berkata, tiada sebab untuk dia berbuat sedemikian sekiranya 'masalah' yang paling ditakuti dalam perhubungan rumah tangga tidak berlaku.

Klik untuk gambar besar

Namun, Puteri Sarah enggan berkongsi lanjut 'masalah' dimaksudkannya itu. Ujarnya, Syamsul tahu mengapa dia bertindak keluar dari rumah.

"Dia (Syamsul) tahu sebab apa saya keluar rumah dan dia juga tahu sebab apa saya 'dingin'. Apabila keluar cerita sebegini, saya percaya ada pihak lain yang suka.

"Dalam perkara ini, saya tidak mahu dianggap punca terhadap apa yang berlaku sekarang. Tentu saja sebagai lelaki, suami dan ketua rumah tangga dia perlu bertanggungjawab di atas semuanya. Itu yang saya harapkan," katanya.

Ditanya sejauh mana kebenaran perkongsian di Instagram Story baru-baru ini mengenai kisah curang dan orang ketiga dalam perkahwinan berlaku pada dirinya, Sarah juga enggan mengulas lanjut.

"Saya tidak mahu mengulas lanjut mengenai perkara ini, tapi cukup untuk saya katakan ada 'masalah' yang wujud dalam rumah tangga kami," tuturnya.

Ditanya lagi sama ada 'masalah' itu membabitkan orang ketiga, ini jawab Sarah: "Soalan ini kena tanya pada dia," ujarnya ringkas.

Bagaimanapun, Sarah berkata walau apa pun yang terjadi sekarang dan selepas ini, dia masih menyayangi perkahwinan mereka yang sudah dibina sejak enam tahun lalu.

"Tiada siapa mahukan masalah dan perpisahan. Saya tetap berdiri di belakang dan menyayangi dirinya sebab dia adalah syurga saya," katanya.

Untuk makluman, Puteri Sarah dan Syamsul berkahwin pada Mac 2014 dan dikurniakan dua cahaya mata iaitu Syaikhul Islam, 3, dan Sumayyah, setahun lapan bulan.

www.myartis.com / Sumber & foto: Harian Metro & Instagram Puteri Sarah Liyana & Syamsul Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - AZHARINA SAHKAN AMBIL ANAK ANGKAT LAGI

"Saya sangat bersyukur dan menganggap semua ini adalah ketentuan serta rezeki daripada Allah, yang mengurniakan seorang lagi lelaki dalam hidup saya.

"Saya menerima kehadirannya dengan penuh kasih sayang," demikian kata penyanyi Azharina Azhar yang mengesahkan beliau kini mengambil seorang lagi bayi lelaki sebagai anak angkat.

Difahamkan, bayi yang diberi nama Rizkie Azharin Azhar itu dilahirkan pada 5 Mac lalu.

Klik untuk gambar besar

Pada September 2014, Azharina turut mengambil bayi lelaki diberi nama Rahmat Azharin sebagai anaknya.

Penyanyi yang popular dengan lagu 'Elegi Sepi' itu berkata, bayi berkenaan diserahkan seorang hamba Allah yang mahu beliau membesarkannya kerana kesempitan hidup.

Kata Azharina, niat asalnya hanyalah untuk membantu wanita terbabit, namun hatinya sayu dan terbuka menerima anak berkenaan selepas menguruskan proses bersalin si ibu pada 5 Mac lalu.

Sempat berseloroh, beliau berkata, selepas kembali aktif dalam bidang seni, dirinya menyangka akan bertemu jodoh, namun Allah mengurniakan lebih daripada itu.

"Saya fikir akan bertemu jodoh, rupa-rupanya inilah hadiah buat saya sempena sambutan hari lahir ke-32 pada 11 Mac lalu.

"Saya akan pikul amanah ini sebaik mungkin dan saya juga gembira kerana Rahmat sangat sayang dengan adiknya," katanya.

Sementara itu, Azharina yang juga juara Gegar Vaganza musim ketiga (GV3) bakal mengadakan persembahan di Hard Rock Cafe Kuala Lumpur pada 26 Mac ini. Ia juga konsert pertamanya sejak bergelar penyanyi pada 2001.

Meskipun teruja, Azharina mengaku tetap gementar menjelang persembahan yang akan menyaksikan dirinya menyanyikan 14 lagu, termasuk secara medley.

"Saya akan menyampaikan lagu yang tidak pernah disampaikan sebelum ini, selain beberapa karya hit dan permintaan daripada peminat.

"Selain itu, saya juga akan menyanyikan lagu Sia seperti dicadangkan Datuk Ramli MS sebelum ini. Bukan Chandelier, sebaliknya saya pilih lagu Cheap Thrills," katanya yang akan turut mempersembahkan lagu popular Tina Turner, Proud Mary, pada persembahan itu nanti.

Sumber: Berita Harian

Foto: Azharina Azhar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS TERSINGKIR GV9 - FUAD RAHMAN MAHU RANCAKKAN KEMBALI KARIER NYANYIAN, RANCANG MENETAP DI KUALA LUMPUR

"Insya Allah kalau ada rezeki banyak tawaran menyanyi di sini, saya perlu memberi fokus untuk terus berada di Kuala Lumpur. Saya pun sudah mempunyai tempat tinggal di Kuala Lumpur bagi memudahkan urusan di sini."

Demikian ujar penyanyi Fuad Rahman yang memberitahu dia akan terus menetap di Kuala Lumpur, selepas gagal melayakkan diri ke final Gegar Vaganza musim kesembilan (GV9).

Ini kerana kata Fuad atau Mohamed Fuad Abdul Rahman, 43, ia agak sukar sekiranya dia perlu berulang-alik dari Singapura ke Kuala Lumpur bagi memudahkan urusan persembahan dan projek lain selepas ini.

Klik untuk gambar besar

Dalam pada itu, Fuad turut tidak menolak untuk membawa isteri dan anak-anaknya menetap bersamanya di Kuala Lumpur. Bagaimanapun, buat masa sekarang dia akan bersendirian dan akan membawa keluarga tinggal bersamanya apabila keadaan sudah stabil.

"Insya Allah isteri saya akan datang ke sini tapi buat sementara waktu ini biarlah saya seorang sahaja yang berpindah ke Malaysia," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - MIZZ NINA & NOH SAMBUT 'ANNIVERSARY' & 'BIRTHDAY' SERENTAK

Semalam (1 Julai 2014) merupakan tarikh ulang tahun perkahwinan Mizz Nina dan Noh Hujan atau nama sebenarnya Mohammad Noh Salleh yang ketiga. Apa yang menarik, ulang tahun perkahwinan tersebut juga bersamaan dengan hari ulang tahun kelahiran Mizz Nina yang ke-34.

Ikhlasnya, bukan mudah mempertahankan rumahtangga selama tiga tahun jika tiada tolak ansur dan sefahaman. Tambah-tambah bagi mereka yang bergelar artis dan selebriti... kerana mereka sering diduga dengan pelbagai dugaan.

Klik gambar untuk imej besar

"Happy anniversary Mohammad Noh Bin Salleh. Alhamdulilah, I praise and thank Allah for introducing you in my life. Thank you for being such a loving and supportive husband, bestfriend and partner in this life and the next insyAllah. May Allah protect us, always keep us with his love, & guidance to the straight path till' our very last breath, ameen. I love you & love you lilaahitaala & till' Jannah sayaaaaangku," ujar Mizz Nina melalui IGnya.

Tahniah diucapkan. Doa kita semua semoga Mizz Nina dan Noh akan terus berbahagia hingga ke anak cucu. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


5 TAHUN BERSAMA - JACLYN VICTOR & SUAMI SAH BERCERAI

Penyanyi Jaclyn Victor, 41, dan suaminya seorang vokalis kumpulan R&B antarabangsa, AZ Yet, Shawn Rivera, 48, kini sah bercerai selepas lima tahun mendirikan rumah tangga. Berita sedih itu diumumkan sendiri oleh Shawn menerusi perkongsian di laman Facebook miliknya. Tidak berhasrat untuk mendedahkan punca perceraian dengan penyanyi yang terkenal dengan lagu 'Gemilang' itu, Shawn sebaliknya berkata, biarlah mereka sahaja tahu apa sebenarnya berlaku.

"Sebagai selebriti, tidak dinafikan kami terdedah dengan pelbagai tanggapan masyarakat dan menjadi amalan manusia untuk menilai, menuding jari dan mengkritik orang lain tanpa mengetahui kedudukan sebenar. Justeru, tidak perlu untuk kami membuka pekung di dada atau memburukkan antara satu sama lain kerana kesannya nanti menimpa anak kami yang tidak berdosa," tulisnya.

Menurut artis berasal dari Pennsylvania, Amerika Syarikat itu lagi, bukan mudah bagi mereka berdua membuat keputusan untuk berpisah: "Kami sudah cuba sedaya upaya untuk menyelamatkan perkahwinan, namun hakikat tinggal berjauhan dalam tempoh cukup lama membuatkan masing-masing agak sukar untuk menyesuaikan diri dengan situasi berbeza ini.

Klik untuk gambar besar

"Walaupun berpisah, kami takkan sekali-kali mengabaikan tanggungjawab sebagai ibu dan bapa. Kami akan kekal komited memberikan yang terbaik buat kedua-dua anak kami supaya mereka menjadi insan berguna apabila dewasa kelak. Apapun yang berlaku antara saya dan Jac (Jaclyn), saya tetap menyayangi mereka. Melihat senyuman mereka, terubat segala rasa sedih dan patah hati yang saya lalui ketika ini," ujarnya.

Penyanyi berkenaan turut memohon semua pihak supaya menghormati situasi mereka ketika ini dan meminta agar masing-masing tidak diganggu. Pasangan selebriti itu berkahwin di sebuah gereja bersejarah di Philadelphia pada 19 Julai 2014. Hasil perkongsian hidup, mereka dikurniakan sepasang cahaya mata, Jonah Joshiah Rivera, 5, dan Molly Marguerite Rivera, 3.

www.myartis.com / Sumber & foto: mStar, Facebook Shawn Rivera & Instagram Jaclyn Victor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'DIA MAKIN HARI MAKIN SEKSI', KATA ISTERI RAHIM SEPAHTU

"One year journey 2019-2020," demikian luahan Rahim Sepahtu sempena penampilan barunya yang makin kurus apabila berjaya menurunkan berat badannya daripada 125Kg kepada lebih kurang 108Kg apabila mula menjalani gaya hidup sihat.

"Tengok gambar terkini laki teringat ketika dia sewaktu bersaiz begini dulu. OMG! Sejujurnya suka tengok suami sekarang, makin hari makin seksi. Betapa bermotivasinya dia kan.

"Tapi kan aku pula geram tengok dia comel sangat, tu pasal kakak (anak) suka tepuk bontot dia, ‘kerjakan’ dia, sakat dia, ye lah uols, dulu di awal perkahwinan ni, tengok lah saiz abang beratus kilogram kot," ujar isterinya pula iaitu Lily Khay yang mengatakan suaminya kini lebih seksi jika dibandingkan ketika mereka mula berkahwin dahulu.

"Keadaan paling teruk bila tidur pun pakai mesin sleep apnea (gangguan tidur akibat pernafasan terhenti). Sah-sahlah tidur nak peluk pun tak boleh dulu. Takut-takut leher aku yang terbelit wayar mesin tu.

"Dia buka oksigen, nanti aku yang padam. Namun, dia sekarang dah makin fit, lebih nampak muda dan lebih sihat, Alhamdulillah," ceritanya dipetik sebagai berkata.

Namun, ada juga netizen yang memberi komen: "Aku dah muntah pun.. tak payah la citer hal-hal rumah tangga, bukan dengki tapi loya.. lagipun awak tu bermadu, takyah la buat bini lagi sorang jeles ke apa.. btw, kurus pun sebab buat bariatric surgery in 2018 kan?"

"Gaya hidup sihat? Bukan dia operate bariatric ke?" komen yang lain.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TALAK SATU... MELALUI WHATSAPP" - FIZA HALIM SAHKAN BERCERAI KALI KETIGA 22 JULAI 2020

"Saya ambil masa untuk merungkai perkara sebenar... Ia bukan mudah. Baru sekarang saya ada kekuatan untuk mendedahkan status diri. Kami bercerai talak satu. Saya diceraikan melalui aplikasi WhatsApp. Punca atau sebab kenapa kami berpisah, biarlah saya simpan dan tanggung sendiri.

"Saya tidak mahu membuka aib sesiapa," itulah kata pelakon Fiza Halim yang mengesahkan sudah pun bercerai dengan suaminya, Aizat Al Jefri pada 22 Julai, tahun lalu.

Rumah tangga yang dibina hanya mampu bertahan selama empat tahun, Fiza reda jodoh dengan juruterbang berstatus duda dua anak itu tidak berpanjangan. Mereka berkahwin pada Disember 2016.

Fiza atau nama sebenar Siti Zaidatul Fiza Abdul Halim, memberitahu baru kini dia mempunyai kekuatan untuk memaklumkan perkara sebenar selepas lama memendam rasa dan melindungi status diri.

Klik untuk gambar besar

Bekas anggota kumpulan Elite itu yang mengambil masa lama untuk kongsikan mengenai perceraian ketiganya itu kerana bimbang akan ada pandangan serong. Fiza sedar hakikat dirinya sudah bercerai tiga kali mengundang persepsi serong masyarakat.

"Pasti ada yang akan memandang serong. Namun, saya hanya manusia biasa yang tidak lepas diuji. Saya tak hidup dek puji, tak mati dek keji," jelas ibu kepada tiga cahaya mata ini.

Dalam pada itu, Fiza mengakui sukar untuk melelapkan mata sejak tiga minggu lalu apabila memikirkan pelbagai perkara termasuk nasib yang menimpa dirinya.

"Mata mengantuk, tetapi tidak boleh tidur. Otak seolah-olah berjalan memikirkan pelbagai perkara termasuk nasib diri. Saya hilang arah dan terkapai-kapai memikirkan pengakhiran hidup.

"Namun, saya bersyukur ada yang datang membuka jalan mencuba kerja baharu. Mungkin saya akan mempertimbangkan tawaran kerja itu," ujar Fiza kepada media.

Bagaimanapun, pelakon berusia 42 tahun itu bersyukur bekas suami pertama, Ahmed Farriq Zainul mengambil berat terhadap dua cahaya mata mereka iaitu Ferra Aryana, 13, dan Feeya Adyrra, 12. Fiza dan Ahmed Farriq bercerai pada 4 November 2010 selepas hampir empat tahun berkahwin.

Menerusi perkahwinan ketiga dengan Aizat, mereka dikurniakan seorang cahaya mata perempuan bernama Baby Aleena yang kini berusia hampir tiga tahun.

Terdahulu, Fiza pernah berkahwin kali kedua dengan penyanyi Akademi Fantasia, Adam, pada September 2013 namun bercerai pada September 2016 dan tidak dikurniakan cahaya mata.

Sementara itu, Fiza menjawab gosip konon berkahwin dengan pelawak dan pelakon Saiful Apek gara-gara tersebar foto mesra mereka yang dikongsi Fiza di Instagram (IG).

"Tidak ada istilah saya menjadi isteri keduanya. Kami hanya bertemu di sebuah program 'game show'. Foto yang tular itu dirakamkan isterinya sendiri. Kami sama-sama ketawa apabila mendapat tahu gosip bertebaran," tambahnya yang juga memaklumkan dia belum terfikir untuk kembali aktif dalam dunia seni.

www.myartis.com / Foto: Instagram Fiza Halim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - NENEK SARAH HILDEBRAND KEMBALI KE RAHMATULLAH

Menerusi laman Instagram, pelakon dan pengacara Sarah Hildebrand telah berkongsi berita duka dimana nenek kesayangannya, Doyah Pin telah menghembuskan nafas terakhir, kelmarin.

"Dengan penuh rasa duka, saya ingin memaklumkan bahawa nenek (digelar atuk) kesayangan saya, Doyah Pin telah meninggal dunia. I love you Atuk, Al-Fatihah," tulisnya.

Perkongsian sedih itu turut mendapat perhatian peminat serta rakan artis yang rata-rata mengucapkan takziah menerusi ruangan komen.

Klik untuk gambar besar

Manakala menerusi Instagram Story, Sarah memaklumkan segala urusan penghantaran barang kepada pelanggan akan ditangguhkan seketika disebabkan oleh kehilangan insan tersayang itu.

Takziah diucapkan buat Sarah Hildebrand sekeluarga di atas kehilangan nenda tercinta. Al-Fatihah.

www.myartis.com / Sumber & foto: Beautifulnara & Instagram Sarah Hildebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL TUNAI UMRAH DISEMBER INI - WAN MAIMUNAH MOHON MAAF, REDA JIKA DIA TIDAK KEMBALI LAGI

"Saya susun 10 jari kepada semua, saya mohon ampun dan maaf atas segala kesalahan saya. Halalkan segalanya. Kepada anda semua, saya maafkan dan ampunkan. Andai kata benda ini benar-benar berlaku, saya takkan kembali lagi.

"Allah ambil balik hak Dia. Itu semua kehendak-Nya," demikianlah tutur pelakon air mata, Wan Maimunah yang memohon maaf kepada semua pihak dan reda jika dia tidak kembali ke sini lagi selepas berangkat mengerjakan umrah pada 1 Disember ini.

Kata Wan Maimunah, dia menerima panggilan telefon daripada seorang individu ketika menjalani penggambaran di Baling, Kedah beberapa bulan lalu dan dimaklumkan mengenai penajaan umrah itu.

"Orang itu maklumkan bahawa ada hamba Allah ingin menaja saya untuk menunaikan umrah dan dia bertanya, sama ada saya nak atau tidak. Subhanallah. Siapa yang tak mahu dan saya terus menangis," ujarnya.

Menurut Wan Maimunah, dia menyimpan hasrat untuk mempersiapkan pakaian berwarna putih untuk umrah kali ini. Difahamkan, Wan Maimunah akan berangkat ke Makkah pada 1 Disember ini dari Alor Setar bersama jemaah-jemaah lain.

"Kali ini saya nak buat semua warna putih. Nak pakai serba putih di sana. Sebelum ini, saya dah pernah menunaikan umrah dah ada pakai pakaian warna selain putih juga. Ada yang bertanya, kenapa perlu beli dan buat pakaian baharu sedangkan sebelum ini dah pernah menunaikan umrah?

"Saya istighfar. Saya cakap, kalau ada kenduri, majlis atau Aidilfitri, kenapa kita boleh buat persiapan mahal, tetapi bukan untuk menjadi tetamu Allah?," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL MEMBETULKAN - SUFIAN DILABEL 'BERLAGAK'

"Correction: its Ijazah Sarjana (Master), bukan Ijazah Sarjana Muda. But thank you, @bharianmy 🌹," demikian tulis penyanyi Sufian Suhaimi di laman Twitter miliknya tetap berterima kasih kepada akhbar tersebut kerana telah melaporkan tentang kejayaannya itu.

Semalam Sufian ada berkongsi gambar majlis konvekesyennya selepas berjaya menamatkan pengajiannya dalam bidang Ijazah Sarjana Komunikasi dan Media di Universiti Teknologi Mara (UiTM), Shah Alam menerusi laman Instagramnya.

Pencapaian membanggakan itu telah menarik perhatian ramai termasuklah pihak media. Bagaimanapun, Sufian dilihat sedikit kesal dengan tindakan sebuah akhbar tempatan yang tersilap mengumumkan tahap pengajiannya itu.

Klik untuk gambar besar

Namun, teguran penyanyi lagu 'Di Matamu' itu nyata tidak disenangi sengelintir pihak yang melabel Sufian seperti 'berlagak'.

Dalam pada itu, terdapat juga sengelintir pihak yang tampil mempertahankan tindakan Sufian dengan menyifatkan tahap pendidikan itu adalah penting kerana ia merupakan hasil usaha mereka sepanjang menghabiskan pengajian di universiti.

www.myartis.com / Sumber: Media Hiburan / Twitter & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - AKSI SCHA, BELLA, FASHA, NORA & FARID

Gambar menceritakan segalanya. Tanpa cerita atau penjelasan sekalipun, kita sebenarnya boleh meneka apa yang berlaku melalui sesebuah gambar itu.

Melalui paparan kali ini, benarkah Scha dan Awal menjalani kursus kahwin, siapakah tiga lelaki yang amat dicintai oleh Fasha, ragam Dr Sheikh melayani Bella, kontroversi Nora Danish yang didakwa seksi dan apakah yang membuat Farid Kamil begitu gembira...

Jom tengok..!

Klik untuk imej besar...

Scha Alyahya dan Awal Ashaari:
Mereka nampak bergaya dan berseri dengan songkok dan tudung. Mungkinkah gambar ini dirakam selepas selesai menjalani kursus kahwin? Atau ia sekadar gambar biasa ketika menhadiri majlis perkahwinan saudara-mara? Allahualam...

Klik untuk imej besar...

Hero di hati Fasha Sandha:
Tiga lelaki yang amat dicintai oleh Fasha Sandha. Dari kiri ayahnya (Hassan), adik lelaki yang kini berusia 15 tahun dan siapa lagi kalau bukan Jejai. Wahhh... bertuah sungguh Fasha kerana mempunyai hero-hero yang senantiasa mendokong kerjayanya. Inilah yang dikatakan, tuah ayam nampak di kaki, tuah manusia tak siapa yang tahu!

Klik untuk imej besar...

Dr Sheikh Muszapha dan Bella:
Meskipun agak sibuk dengan pelbagai acara motivasi dan sebagainya, namun Dr Sheikh masih mempunyai masa melayan karenah anaknya Bella. Mungkinkah Bella akan turut menjadi angkasawan satu hari nanti? Kerana bak kata pepatah, ke mana tumpahnya kuah kalau tidak ke nasi?

Klik untuk imej besar...

Kontroversi gambar Nora Danish:
Entah kenapa gambar yang dimuatnaik ke facebook Nora Danish ini menjadi pendebatan hangat dikalangan peminatnya. Ada yang mendakwa Nora terlalu seksi hingga menampakkan pehanya dan ada juga yang mendakwa 'tangan' Nora seolah-olah terletak ke 'anu' pelakon lelaki di sebelahnya. Apa-apapun, mungkin aksi tersebut tidak disengajakan dan kalau benar memalukan... mana mungkin Nora mahu meletakkan gambar itu ke dalam FBnya... tak gitu?

Klik untuk imej besar...

Kegembiraan Farid Kamil:
Bertuahnya Farid Kamil kerana mempunyai adik perempuan yang pintar. Dalam keputusan SPM baru-baru ini, adiknya telah mendapat keputusan cemerlang iaitu 10A. Dengan nada gembira, berita baik tersebut telah dikongsikan oleh Farid bersama peminatnya di laman facebook. "Alhamdulillah Syukur," kata Farid.


AR BADUL TERIMA KUNJUNGAN & SUMBANGAN FINAS

Pelakon, pengarah dan pelawak veteran, AR Badul, 70, yang kini dirawat di Unit Rawatan Koronari (CCU), Institut Jantung Negara (IJN) selepas mengalami serangan jantung, telah menerima kunjungan Perbadanan Kemajuan Filem Nasional (Finas) yang turut tampil menghulurkan sumbangan.

Sumbangan disampaikan Pengerusi Finas, Datuk Samsuni Mohd Nor yang meluangkan masa melawat Badul atau nama sebenarnya Armaya Aman Ramlie semalam. Samsuni berkata, pihaknya bersyukur dengan keadaan kesihatan terkini beliau itu yang kini stabil dan diletakkan di bawah pemantauan rapi doktor.

Datuk Samsuni yang hadir bersama Timbalan Ketua Pengarah Pengurusan FINAS, Khairul Azhar Abu Bakar itu berkata, semangat Badul dalam berkarya perlu menjadi contoh kepada pelapis dunia seni dan kerajaan menghargai sumbangan Badul terutama idea kreatif yang dijana sepanjang mengabdikan diri dalam dunia seni.

"Kita amat menghargai semangat berkarya serta idea kreatif beliau. Semangat ini perlu diteruskan serta dikongsikan kepada generasi muda hari ini," katanya.

Klik untuk gambar besar

Hadir sama, Timbalan Ketua Pengarah Pengurusan Finas, Khairul Azhar Abu Bakar. Bagaimanapun, Samsuni tidak menyatakan jumlah sumbangan yang disampaikan.

Terdahulu, Badul dimasukkan ke IJN jam 4 petang kelmarin akibat masalah salur darah di jantung tersumbat. Isterinya, Maizatul Osman, 39, ketika dihubungi berkata, Badul mengalami serangan jantung mengejut di rumah mereka selepas Zuhur.

Badul pernah dinobatkan sebagai Pengarah dan Pelakon Lelaki Terbaik di Festival Filem Malaysia Kelapan (FFM8) menerusi filem 'Oh Fatimah'.

www.myartis.com / Sumber & foto: Harian Metro & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASHRAF MUSLIM: "BAGI MEREKA COVID ADALAH ASBAB UNTUK ALLAH UJI KEIMANAN..."

Pelakon Ashraf Muslim yang disahkan dijangkiti virus Covid-19 menerusi laman Instagram telah berkongsi pengalaman menyambut Ramadan di hospital bersama pesakit yang lain. Dia mengakui cukup tersentuh melihat kesungguhan teman yang kusyuk membaca Al-Quran dan cukup tenang melalui ujian yang diturunkan. Ujian disifatkan sebagai asbab untuk Allah menguji keimanan seseorang.

"Assalamualaikum... Hari ni AM tersentuh hati bila melihat kesungguhan mereka membaca alquran dalam keadaan yg mereka semua adalah pesakit Covid19 yg cukup di geruni dan ditakuti. Tapi mereka disini sungguh tenang melalui segala macam disini. Bg mereka covid adalah asbab utk Allah uji keimanan seseorang itu. Allah rindukan kita utk mengadu padanya, bermanja denganNya.

"So.. bulan ramadan ini dipenuhi dgn aktiviti-aktiviti yg mendekatkan diri dgn Allah yg satu. Salah satunya membaca Al Quran. So rakan-rakan mari lah kita penuhi masa dgn membaca dan mendekatkan diri dgn Al quran.. dan berdoalah sepuas-puasnya... insyaallah Allah akan bantu kita semua.. Percayalah kawan-kawan. Dari kami wad 31, PKKN,” kongsinya.

Klik untuk gambar besar

Dalam pada itu, Ashraf turut berkongsi tazkirah Subuh berkenaan hadis Rasulullah SAW yang menyebut mengenai memberi peringatan kepada ahli keluarga terdekat mengenai sunnah dan amaran Rasulullah SAW.

"Walaupun kami di wad, tak semestinya kita tak boleh belajar kan.. InsyaAllah apa yg saya dengarkan utk anda tadi harap dapat amalkan dan sampaikan kepada ahli keluarga dan rakan-rakan kita yer,” kongsinya

Ashraf Muslim disahkan positif COVID-19, sebaik pulang selepas menjalani penggambaran drama bersiri di Inverness, Scotland, penghujung bulan lalu.

www.myartis.com / Sumber: Media Hiburan & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GURIS HATI LUNA MAYA - NABIL AKHIRNYA MINTA MAAF

Bak kata pepatah, kerana mulut badan binasa. Begitu jugalah halnya dengan pelawak Nabil Ahmad yang akhirnya terpaksa memohon maaf kepada Luna Maya gara-gara lawak 'tak sengajanya' dalam Maharaja Lawak Mega baru-baru ini.

Meskipun permohonan maaf itu dilakukan dalam rancangan MeleTOP yang mempunyai ramai penonton, namun ia dilihat oleh segelintir pihak seolah 'mencari publisiti'.

Luna... Peace Yooo!! - Klik untuk foto besar

Menurut mereka, Nabil sepatutnya lebih fokus dengan mengetengahkan lawak bermutu, bukannya menyerang dan menyingkap peribadi orang. Dan malam ini, nasib Nabil bakal ditentukan melalui final Maharaja Lawak Mega 2013. Mungkinkah lawaknya akan berubah atau sekadar stereotaip semata?

VIDEO MOHON MAAF DARI NABIL

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU BERBAIK, RUJUK: "TIBA MASA.. KAMI AKAN KONGSIKAN JUGA...." - BELLA

Ditanya mengenai status hubungannya dengan bekas suami, penyanyi dan pelakon Aliff Aziz yang kini didakwa berbaik semula, Bella Astillah berkata yang dia tidak mahu memberikan sebarang komen mengenai perkara itu. Menurutnya, ia adalah untuk menghormati keputusan keluarga kedua-dua belah pihak.

"Keluarga saya dan Aliff sudah berbincang mengenai hubungan kami. Apabila tiba masanya nanti, kami akan kongsikan juga. Sekarang saya tidak boleh kongsi apa-apa kerana mahu menghormati permintaan keluarga masing-masing. Biarlah ia menjadi suatu perbincangan dengan keluarga terlebih dahulu buat masa ini," katanya jujur.

Bintang ini ditemui di Pokok Cafe, Kuala Lumpur pada Rabu sempena majlis pelancaran produk Luxe Perfect Cover Foundation By Bella Astillah. Ditanya mengenai ada netizen yang seakan tidak bersetuju sekiranya Bella dan Aliff kembali bersatu, ini jawapan penyanyi dan pelakon ini:

"Ramai orang tidak faham dan cakap orang lain pun bercerai serta ada anak tetapi masih boleh teruskan hidup. Biarlah beribu kali saya jelaskan, kerana mereka tidak berada ditempat saya. Orang masih ingat saya pentingkan diri sendiri.

Klik untuk gambar besar

"Kalau saya pentingkan diri, saya masih ada keluarga yang sentiasa kuat memberi nasihat dan pasti menegur jika saya buat keputusan tidak betul. Alhamdulillah, mereka sangat memahami dan nampak kebaikan terhadap apa yang saya lakukan," jelasnya yang bakal mengeluarkan single terbaru berjudul 'Tenang' pada hujung bulan ini.

Terdahulu, Bella dan Aliff berkahwin pada September 2016 dan dikurniakan seorang anak, Mohamad Ayden Adrean, 2 tahun. Mereka bercerai talak satu di Mahkamah Rendah Syariah Wilayah Persekutuan di Kuala Lumpur pada 16 Mei tahun lalu.

Sementara itu, Bella kini terlibat sebagai pengasas bersama (Co-Founder) bagi produk Luxe Perfect Cover Foundation. Produk tersebut diwakili oleh pengasasnya, Puan Wan Noramaliyana Farida. Malah, beliau mendapat sokongan dari suaminya, Tarmizi dalam membina empire Yanzi Cosmetic.

www.myartis.com / Sumber & foto: Media Hiburan & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUKA ORANG KECAM... ADAKAH KITA JADI SEMAKIN POPULAR & KAYA?" - PU SYED MOHON ALIFF SYUKRI HORMATI KEMULIAAN RAMADAN

"Sampaikan ingatan ini kepada DS Aliff Syukri. Sedikit respon saya mengenai video klip ahli perniagaan terkenal yang mempunyai pengaruh ramai. Nasihat pada beliau, hormati bulan Ramadan Al-mubarak.

"Kalau nak menyanyi lagu silakan, tapi bila mempamerkan penyanyi yang masya-Allah sangat tidak sesuai, dengan gaya pemakaiannya, merosakkan dari sudut agama dan adat kita.

"Pakai songkok tapi singlet, ini satu benda yang masya-Allah satu yang aibkan umat Islam," itulah kata Pencetus Ummah (PU) dan pendakwah bebas, PU Syed Bakri yang tampil memberikan sedikit 'tazkirah' kepada usahawan kosmetik, Datuk Aliff Syukri Kamarzaman mengenai kontroversi klip promosi lagu terbaharunya, 'Kelepok Raya'.

Menurut PU Syed, dia meminta supaya Aliff Syukri yang mempunyai pengaruh ramai itu supaya menghormati kemuliaan bulan Ramadan. Tambahnya, dia juga memohon supaya Aliff Syukri tidak membuat sesuatu perkara yang mengundang kecaman ramai.

"Jangan buat satu benda yang mendatangkan kecaman, adakah kita suka orang kecam kita. Jadi masalah kita apabila kita suka isu suka orang kecam kita.

"Adakah semakin kita kena kecam, kita jadi semakin popular dan semakin kaya? Adakah itu hadir dalam pemikiran kita?," ujar menerusi satu posting video di TikTok rasminya.

Untuk makluman, Aliff menerima kecaman hebat daripada netizen apabila berkongsi beberapa klip promosi lagu terbaharunya, 'Kelepok Raya' yang menyaksikan sekumpulan lelaki menari dalam keadaan menggeletis mengalahkan perempuan dan menggayakan baju Melayu sendat.

Pun begitu, Aliff bertegas bahawa karya muzik bersempena Aidilfitri yang bakal dikongsikan atau dilancarkan kepada umum Rabu ini merupakan satu bentuk atau cabang seni.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANA RAFFALI KINI SAH ISTERI AHMAD AZNAIM

Ana Raffali, 26, kini bergelar isteri kepada Ahmad Aznaim Abdullah, 30, dengan hanya sekali lafaz setelah selamat melangsungkan pernikahan di Masjid Al-Hidayah, Taman Melawati, Kuala Lumpur. Selain itu, satu majlis pertunangan turut diadakan satu jam sebelum ijabkabul dilakukan.

Terdahulu, Ana Raffali telah berwalikan bapanya iaitu Mohd Raffali Mohd Nor diijabkabulkan pada 11.55 pagi.

Klik untuk imej besar...

Photo: Takie Kamil

Untuk info, Pengantin lelaki memberi tujuh dulang hantaran iaitu satu dulang coklat, set perfume Mont Blanc, sireh junjung, manisan, gelang berlian dan cincin, set telekung dan wang hantaran sebanyak RM11,412.

Sementara pengantin perempuan pula membalas sembilan dulang hantaran berupa buah-buahan, bunga rampai, kek, dompet, jam Stuhrling dan perfume Lacoste, sireh junjung, Ipad, cincin, dan 7 biji kamera.

Photo: Ministry of Moment


6 GAMBAR NOSTALGIA FAIZAL ISMAIL

Mengimbas zaman persekolahan, Faizal Ismail mengandaikan pengalaman tersebut sebagai sesuatu yang amat menyeronokkan. Ia katanya penuh dengan kenangan suka duka yang pasti tidak akan kembali lagi.

"Memang seronok bila ingat kembali kenakalan kita di zaman persekolahan. Ada kalanya... saya akan ketawa sendirian kerana banyak perkara yang masih mengusik jiwa. Maklum sahajalah, bila kita pada peringkat usia kanak-kanak, jadi pastinya kita akan terpengaruh dengan perangai rakan-rakan yang agak nakal masa tu.

Untuk pengetahuan, saya mendapat pendidikan awal di Sekolah Rendah Kebangsaan Seberang Jaya, Pulau Pinang. Masa bersekolah tu, boleh dikatakan saya seorang pelajar yang pintar dan sering mendapat tempat pertama dalam peperiksaan.

"Malah dalam Peperiksaan Ujian Pencapaian Sekolah Rendah (UPSR), saya turut berjaya memperolehi keputusan cemerlang apabila mendapat 5A. Mungkin kejayaan tersebut berdasarkan sikap saya yang pendiam, tetapi aktif dalam persatuan," ujar faizal.

Dipendekkan cerita, dia pernah dilantik menjadi pengawas menjaga pintu pagar sekolah, memasuki pertandingan pidato (tempat ketiga) dan kemudian ditawarkan bersekolah di sekolah berasrama penuh di Penang Free School).

"Saya pernah ditangkap oleh warden asrama kerana keluar secara curi-curi waktu malam. Yang kelakarnya saya keluar bukan kerana nak berhibur, tetapi kerana gian nak makan burger. Maklumlah... badan saya masa tu tengah nak naik.

"Ikhlasnya, bila teringat kenangan tersebut memang saya nak gelak sorang-sorang. Apa yang pasti, ia tidak akan saya lupakan sampai bila-bila," tambah Faizal.

Khas untuk anda, jom kita tengok gambar-gambar Faizal ketika dia masih bersekolah dahulu. Bak kata pepatah, tempat jatuh lagi dikenang, inikan pula tempat bermain.

Klik gambar untuk imej besar...

FAIZAL SEKARANG...


MENINGGAL DUNIA - NORDIN KILAUAN EMAS 4 SELAMAT DIKEBUMIKAN

Takziah kami ucapkan kepada keluarga bekas finalis Kilauan Emas 4 (2014), Megat Nordin atas pemergian semalam akibat kanser hati.

Nordin yang juga pendikir terkenal Kelantan berusia 56 tahun itu menghembuskan nafas terakhir jam 11.50 pagi di kediaman bapanya di Kampung Kenali, Kubang Kerian.

Presiden Persatuan Kesenian dan Kebudayaan Anak Kelantan (PAKKAK), Mohamad Aswady Adenan, ketika mengesahkan perkara itu berkata, Allahyarham keluar dari Hospital Raja Perempuan Zainab II (HRPZ II), Selasa lalu selepas menjalani pembedahan.

Akhbar sebelum ini melaporkan, Nordin menderita kanser hati sejak setahun lalu, dengan keadaan perut yang semakin membengkak.

Klik untuk gambar besar

Nordin atau nama sebenarnya Nordin Yusof, hanya mampu terbaring dan keadaannya makin serius sejak awal bulan ini selepas mendapatkan rawatan di negara jiran.

Nordin dimasukkan ke hospital berkenaan menjalani pembedahan 18 Oktober lalu untuk membuang lebihan cecair, namun mengalami komplikasi dan dijadualkan menjalani pembedahan susulan.

Sementara itu, isteri Allahyarham, Khorunnisa Madiyoh, 48, berkata Allahyarham meninggal dunia pada hari kelahirannya yang ke-56.

"Malam tadi, suami mengadu sakit dan kepenatan sebelum menghembuskan nafaz terakhir. Saya terkejut dan sedih kerana kehilangan suami yang penyayang. Arwah juga disenangi rakan serta peminat," katanya.

Allahyarham Nordin dikebumikan di Tanah Perkuburan Islam Kampung Kenali selepas solat Jumaat semalam.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KANSER LIMFOMA MASIH WUJUD - ELYANA MASIH MAMPU BERPUASA

Meskipun masih bertarung melawan kanser limfoma yang dihidapi sejak kira-kira lapan tahun lalu, penyanyi Elyana terus positif menjalani rutin harian sebagai ibu dan isteri kepada keluarganya. Berkongsi perkembangan kesihatan, Elyana, 32, bersyukur dapat menjalani kehidupan seperti biasa, malah menyatakan yang sakitnya kini tidak seteruk awal-awal dahulu.

"Saya masih pesakit kanser tahap empat di mana sel kanser masih wujud dalam badan. Cuma, sekarang, sakit saya tidak seteruk seperti awal-awal dahulu. Alhamdulillah, tahap kesihatan saya sekarang biasa sahaja. Kadang-kadang saya sakit, ada kalanya tidak. Ada juga masanya saya penat, seperti mahu ke tandas pun saya letih. Bagaimanapun, semuanya baik-baik sahaja sekarang," tuturnya.

Tambah Elyana, selepas menjalani rawatan radioterapi, beliau kini sudah lebih setahun tidak menjalani pemeriksaan di hospital: "Kali terakhir saya ke hospital adalah awal tahun lalu untuk menjalani rawatan radioterapi selepas sel kanser menyerang tulang belakang.

"Keadaan itu menyebabkan saya tidak boleh berjalan dan terpaksa menggunakan kerusi roda. Sejak itu, saya belum lagi ke hospital untuk pemeriksaan lanjut," ujar Elyana atau nama sebenarnya Erneelya Elyana binti Emriza.

Klik untuk gambar besar

Menurut pemenang Anugerah Khas Pilihan Juri di Voice of Asia Kazakhstan ini, beliau kini masih aktif menerima tawaran nyanyian dan lakonan, malah telah sempat menyelesaikan penggambaran drama 'Misi Dania 2' sebelum Perintah Kawalan Pergerakan (PKP) dilaksanakan.

"Tidak sabar menunggu pandemik COVID-19 berakhir. Saya mahu kembali bekerja. Antara sebabnya, saya bosan terkurung di rumah selain mahu menjana pendapatan. Saya seronok bekerja. Ketika penggambaran drama Misi Dania Cun 2 di Kedah dan Perlis, saya tidak rasa bekerja pun," katanya.

Meskipun keadaan kesihatannya tidak memberangsangkan, Elyana kini difahamkan masih mampu menunaikan kewajiban ibadah berpuasa di bulan Ramadhan: "Alhamdulillah, saya masih larat berpuasa memandangkan saya juga tidak perlu memakan ubat mengikut masa tertentu. Anak saya, Cinta Sumayyah yang berusia sembilan tahun pun berpuasa penuh. Jadi, malulah kalau saya tidak berpuasa," jelasnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ MINTA CAPRICE, EBIT LEW & NADIR SELESAI SECARA 'OFFLINE'

"Apa-apa pun bincang elok-elok, tak payah buat sesi pendedahan dekat media sosial macam ni. Kepada Nadir, Ebit Lew, Caprice... duduk berbincang, bermaafan dan kembali bersatu tetapkan pendirian membantu Islam, not destroy.

"Siapa salah siapa betul tak payah jadi tontonan sekalian alam, siapa salah letak dalam lokap dan yang betul teruskan perjuangan. Aku tak bijak bab agama, tapi Islam unite bukan dalca. Sebab mereka ini la Islam disayangi, jangan sebab mereka juga Islam dibenci oleh mata luar.

"Kalau tanya aku, aku tak mahu tahu siapa pun salah... yang aku nak tahu tiga-tiga bawa bendera Malaysia dan harumkan nama Islam. Cukup setakat itu permintaan aku. Aku sayang Caprice, aku sayang Ebit Lew tapi dua-dua tak bagi aku fridge magnet," kata pelakon Sharnaaz Ahmad.

Klik untuk gambar besar

Isu membabitkan tiga tokoh berpengaruh iaitu Caprice, Ebit Lew dan aktivis Nadir Al-Nuri yang semakin panas menimbulkan rasa kurang senang segelintir pihak yang berpandangan pendedahan demi pendedahan secara terbuka hanya memburukkan nama Malaysia di mata dunia.

Sharnaaz antara yang lantang meluahkan rasa tidak setuju apabila konflik itu menimbulkan perbalahan dalam kalangan penyokong masing-masing di media sosial. Ujar Sharnaaz, isu antara ketiga-tiga individu itu sepatutnya ditangani dengan cara yang lebih baik iaitu perbincangan secara tertutup dan profesional.

Dalam pada itu, Sharnaaz berkata, ketiga-tiga individu tersebut mempunyai pengaruh dan matlamat yang sama untuk membantu umat Islam. Tambahnya, perbalahan tersebut perlu diselesaikan secara profesional agar tidak menjadi tontonan umum yang boleh mencetuskan pelbagai tanggapan tidak baik.

Jumaat lalu, Caprice mencetuskan kontroversi apabila menegur tindakan Ebit Lew selepas menerima aduan daripada rakyat Gaza tentang cara pendakwah selebriti berkenaan menghulurkan bantuan. Bagaimanapun, pemilik nama sebenarnya Ariz Ramli, 33, itu memohon maaf pada Isnin dan mengakui kesilapannya kerana terlalu beremosi dalam meneruskan misi kemanusiaan ke Gaza, Palestin.

Namun isu berkenaan kembali hangat apabila Nadir atau Muhammad Nadir Al-Nuri Kamamrulzaman yang juga Ketua Pegawai Eksekutif Cinta Gaza Malaysia tampil berkongsi cerita tentang misi kemanusiaan ke Gaza oleh personaliti dakwah, Ebit Lew. Penjelasan itu dipercayai membuka mata banyak pihak tentang apa yang cuba disampaikan Caprice sejak minggu lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESIHATAN SEMAKIN PULIH - AWIE AKUI MASIH JALANI RAWATAN SUSULAN

Bersyukur apabila tahap keadaan kesihatannya semakin pulih selepas dimasukkan ke hospital, penyanyi dan pelakon Datuk Awie memberitahu, dia sudah kembali aktif menyanyi dan berlakon selepas mengambil rehat yang lama sejak hujung tahun lalu.

"Alhamdulillah, keadaan saya sudah okey selepas menerima rawatan tetapi masih perlu menjalani rawatan susulan. Saya juga sudah kembali menjayakan beberapa tawaran lakonan dan nyanyian yang diterima.

"Saya berharap agar orang ramai dapat mendoakan yang terbaik untuk saya dan saya tidak mahu lagi memikirkan mengenai masalah penyakit yang dialami. Biarlah saya banyak bercerita tentang kerjaya dalam nyanyian dan lakonan," katanya.

Pada hujung Disember tahun lalu, Awie dimasukkan ke hospital selama seminggu selepas mengadu sesak nafas.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH.. ALLAHUAKHBAR" - ALIF SATAR BERSYUKUR DOA LIHAT IBU BAPA TUNAI HAJI TERMAKBUL

Penyanyi, pelakon dan pengacara Alif Satar menerusi laman Instagram miliknya telah meluahkan rasa syukur apabila doa untuk melihat ibu bapanya menunaikan ibadah Haji termakbul.

Alif yang sebelum ini pernah ke Tanah Suci Makkah menunaikan ibadah umrah memohon agar dapat kembali ke sana pada musim haji namun berharap agar ibu bapanya iaitu Nor Hafiza Muhammed dan Mohd Satar Ramli dijemput terlebih dahulu bagi mengerjakan rukun Islam kelima itu.

"Nak ringkaskan cerita, 2 tahun berturut-turut sebelum ni, Alif dapat jemputan menunaikan haji.. tapi dua-dua kali juga Alif tak dapat pergi atas beberapa sebab yang tak dapat dielakkan.. rasa sedih dia, susah alif nak bagi gambaran.

"Rupa-rupanya, Alif teringat.. pernah dulu waktu umrah, Alif doa di bawah pancur emas Kaabah, "Ya Allah.. please make my next trip here to Your home will be during the hajj season, but before that please let my parents perform theirs first".

Klik untuk gambar besar

"Allah sesungguhnya Maha Mendengar segala permintaan hambaNya dan aturan Dia pasti yang terbaik. So today, is the day Allah granted another one of my doa yet again, Alhamdulillah.. Alhamdulillah.. Alhamdulillah.. Allahuakhbar.

"Semoga mendapat haji yang mabrur, mama, ayah.. I love you. Semoga Allah jaga mama ayah, sentiasa sihat, selamat dan sempurna amalan mama ayah menunaikan rukun agama kita yang terakhir.. selamat perjalanan pergi dan balik, InsyaAllah.

"Labbaik Allahumma labbaik. Labbaika la syarika laka labbaik. Innal hamda wan ni'mata. Laka wal mulka la syarika lak," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH 4 OKTOBER INI - ALIFF OMAR ALI MULA EDAR KAD KAHWIN

Masa yang dinanti makin tiba. Berikutan itu, anak lelaki kepada Allahyarham Datuk Sharifah Aini, Aliff Omar Ali, 32, yang bakal melangsungkan perkahwinannya pada 4 Oktober ini telah mengedarkan kad jemputan perkahwinannya.

Sebagai imbasan, Aliff telah melangsungkan majlis pertunangannya pada 23 Ogos lalu dengan seorang doktor gigi yang berasal daripada Subang Jaya, iaitu Sharifah Nur Athirah Syed Azmi, 28.

Melalui kad yang diedarkan itu, perkahwinan mereka akan berlangsung di Shah Alam Convention Centre, Shah Alam, Selangor.

Tahniah diucapkan buat mereka berdua!

   _______________________________________

Beriklan dengan kami di laman hiburan
berbahasa melayu pertama di Malaysia.
Tempat adalah terhad!!
KLIK DI SINI UNTUK INFO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MESKIPUN BERKERUSI RODA - IDA NERINA KEMBALI AKTIF

Masih ingatkah anda pada kes dakwaan video dan kemalangan Ida Nerina dimana dia jatuh dan mengalami kecederaan di bahagian tulang belakangnya satu ketika dahulu? Apakah yang berlaku kepada beliau selepas bercerai dengan Sharin Blackrose dan di manakah beliau kini?

Semua persoalan tersebut akhirnya terjawab apabila Ida yang kini berkerusi roda bakal menjadi juri program Liga Lawak Superstar (LLS) yang bakal disiarkan secara langsung di TV3 bermula Ahad ini. Turut bergandingan bersamanya ialah Vanida Imran dan Adlin Aman Ramlie.

Bagaimanapun, memandangkan ketidakupayaan Ida bergerak, pihak produksi akan membantu pelakon itu daripada segi pergerakannya.

"Kita tahu, Ida sudah lama tidak melibatkan diri dalam televisyen dan rasanya pasti ramai peminat merindui dia.

"Alhamdulillah, pada mulanya Ida seperti berfikir panjang untuk menerima tawaran ini tetapi akhirnya dia bersetuju untuk beri kerjasama," kata Afdlin Shauki selaku pengarah dan penerbitnya pada media di majlis pelancaran program LLS di Hotel Empire, Subang jaya, Selangor semalam.

Liga Lawak Superstar melibatkan seramai 16 selebriti itu dibahagikan kepada lapan kumpulan antaranya Kamal Adli, Iqram Dinzly, Syafiq Kyle, Akim Ahmad, Mikael Andre, Sheera Iskandar, Riezman Khuzaimi, Qazeem Nor, Idzham Ismail, Aidil Aziz, Anas Ridzuan, Aman Nassim dan Zalif Sidek.

Ia juga melibatkan pelawak seperti Azlee (Senario), Bell Ngasri, Aziz M. Osman, Ilya, Hamdan, Sathiya, Ropie, Didie Alias dan Farouk Hussein terlibat sebagai mentor kepada peserta.

Antara mentor Liga Lawak Superstar (LLS)


10 GAMBAR - FOUZIAH GOUS, SUAMI & ANAK 'HONEYMOON' DI LANGKAWI

"Alhamdulilah selamat sampai.. Ber 'honeymoon' katanya sempena anniversary yang ke3 tahun.. Mmmm honeymoon dengan si kecik ni?," ujar Fouziah Gous yang kini sedang menikmati percutian di Langkawi bersama suami, Zhafran Yusof dan anaknya, Muhammad Zeeshan sempena ulangtahun perkahwinannya.

Untuk info, hari ini iaitu 21 September merupakan tarikh dimana Fouziah bergelar isteri kepada Zhafran. Tiga tahun lalu, Fouziah dan suami diijabkabul di Dewan Masjid Tengku Ampuan Jemaah, Bukit Jelutong, Shah Alam, Selangor.

"My dear loving husband, you have been my shadow wherever I went to and it’s the best feeling of the world to know that I will spend the rest of my life with you!

"The past three years have been amazing because of you and insyaAllah till Jannah.. Happy anniversary sayang..," tulis Fouziah di IGnya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GARA-GARA DAKWAAN PELUK 'WANITA' - SYAFI TEE MOHON MAAF

"Kenyataan wanita itu, dia bukan wanita. Saja je kan. Tapi yalah, aku minta maaf, aku akan lebih berhati-hati selepas ini," dakwa anak kepada pendakwah bebas dan ahli akademik, Syafi Tee yang didakwa memeluk seorang figura seperti wanita.

"Okey satu bendalah, kalau korang tak tahu perangai aku sebenarnya aku ni memang gila sikit kat set. Aku suka kacau orang," tambahnya dipetik sebagai berkata.

Untuk info, video tersebut pada mulanya dikongsikan di akaun jurusolek selebriti bernama Evfa yang bekerja bersama-sama dengan Syafi bagi penggambaran sebuah drama baru-baru ini.

Klik untuk gambar besar

Video berkenaan bagaimanapun telah dipadamkan oleh Evfa.

Perkongsian Syafi itu juga telah mendapat perhatian pengikutnya di Instagram yang memberikan respon terhadap dakwaan tersebut.

"Kenapalah dia tak tahu kak Efva tu 'pro max..," tulis individu berkenaan menerusi kiriman mesej di IG.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IFA RAZIAH KONGSI KISAH HIDUP: "KALAU SUAMI TAK BOLEH BAGI ZURIAT, SAYA CERAIKAN JE"

"Saya ni ada dua episod bergelar janda. Dulu masa sebelum jadi artis saya dah bercerai, tahan setahun je perkahwinan tu. Saya senang je, kalau suami tak boleh bagi zuriat, saya ceraikan je.

"Selepas jadi artis, saya kahwin kali kedua, namun tetap diceraikan sampailah perkahwinan ketiga. Orang nampak saya ceria, bergelak tawa, tapi realitinya banyak dugaan bergelar janda.

"Masyarakat pandang janda ni hina, jahat dan berdosa sangat. Kita tak minta jadi begitu, tiada wanita dalam dunia ni minta diceraikan," itulah cerita pelakon dan penyanyi Ifa Raziah yang mendedahkan perit getir bergelar seorang 'janda berhias'.

Disebalik keceriaan dan telatahnya yang gila-gila, terselit satu kisah duka menyelubungi Ifa. Kisah tersebut bakal dikongsikan menerusi program Borak Kelamin episod tiga, jam 9 malam ini.

Menurut  Ifa, satu hakikat yang terpaksa 'ditelan' oleh seorang janda adalah banyak kesusahan terpaksa dilalui berbanding bahagia. Jelasnya, sepanjang menjadi janda juga, dia kerap berdoa kepada Allah SWT supaya dikurniakan suami yang mampu bimbing dan jaga dengan penuh kasih sayang.

"Alhamdulillah selepas kehancuran yang saya lalui, Allah hadirkan suami yang terbaik buat saya. Now dah masuk ulang tahun ke-17 selepas 20 tahun kami bercinta. Banyak suami korbankan untuk saya,  moga cinta kita kekal ke Jannah, terus sama-sama hidup dan mati," katanya.

Sementara itu, seorang lagi tetamu undangan, Pakar Motivasi terkenal iaitu Dr Tengku Asmadi Tengku Mohamad menjelaskan menafkahi janda seolah perang Fisabilillah.

"Ada pahala menafkahi janda, walaupun tiada ikatan. Tapi ramai orang salah faham," katanya yang akan menjelaskan sepenuhnya menerusi Borak Kelamin.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - KHAI BAHAR, SITI NORDIANA UNGGULI TOP TOP MELETOP 2019

Malam semalam, Anugerah MeleTop Era 2019 (AME 2019) yang berlangsung dengan meriah itu telah melabuhkan tirainya dengan menyaksikan penyanyi Khai Bahar dan Siti Nordiana mengungguli anugerah kategori utama iaitu Top Top Meletop bagi tahun ini.

Khai berjaya mengekalkan kemenangan bagi 2 tahun berturut-turut untuk kategori Top Top Meletop bagi kategori Lelaki. Manakala penyanyi Siti Nordiana pula berjaya memenangi Top Top Meletop bagi kategori Wanita dan turut berjaya membawa pulang anugerah hos Meletop.

Bagi pelakon Syafiq Kyle pula terus selesa apabila berjaya menggenggam 3 trofi menerusi Anugerah Bintang Filem Meletop, Pelakon TV Meletop dan Fesyen Meletop. Bagi kategori Lagu Meletop pula menyaksikan penyanyi Haqiem Rusli menang dengan lagunya 'Jatuh Bangun'.

Klik untuk gambar besar

Sementara itu, Yusoff Al Qardawi anak kepada jutawan kosmetik, Dato' Aliff Syukri memenangi kategori Si Cilik Meletop. Penerima Anugerah Khas AME2019 pula dianugerahkan kepada Dato' M. Daud Kilau atau lebih dikenali sebagai 'Raja Gelek Malaysia' di atas sumbangannya sebagai anak seni tanah air.

AME 2018 yang diacarakan Nabil Ahmad, dan Neelofa, bersama hos jemputan Jihan Muse. Selain itu AME2018 turut dihiburkan dengan persembahan daripada Aman Ra, Siti Nordiana, Khai Bahar, Ella, Ayda Jebat, Misha Omar dan ramai lagi. Pada tahun ini, AME 2019 bertemakan 'Yang Legit Yang Legend'.

Bagi anda yang tidak berkesempatan untuk menonton AME 2019 berikut adalah senarai penuh pemenang bagi setiap kategori yang dipertandingkan:-

Berikut senarai penuh pemenang AME 2019:

– Top Top MeleTOP Lelaki — Khai Bahar

– Top Top MeleTOP Wanita — Siti Nordiana

– Fesyen MeleTOP — Syafiq Kyle

– Si Cilik MeleTOP — Yusoff Al Qardawi

– Artis Baharu MeleTOP — Eyra Hazali

– Couple MeleTOP — Nur Fazura & Fattah Amin

– Program Radio MeleTOP — Johara Pagi ERA

– Grup/Duo MeleTOP — Hael Husaini & Dayang Nurfaizah

– Penyanyi MeleTOP — Khai Bahar

– Lagu MeleTOP — Jatuh Bangun (Haqiem Rusli)

– Program MeleTOP — Sepahtu Reunion Live Al-Puasa

– Drama MeleTOP — Lelaki Kiriman Tuhan

– Pelakon TV MeleTOP — Syafiq Kyle

– Hos MeleTOP — Siti Nordiana

– Artis Lawak MeleTOP —  Jep Sepahtu

– Penyampai Radio MeleTOP — Johan

– Filem MeleTOP — Munafik 2

– Bintang Filem MeleTOP — Syafiq Kyle

– Anugerah Khas MeleTOP — Dato’ M. Daud Kilau

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA AMIR SAHKAN HAMIL ANAK KETIGA

Menerusi laman Instagram, pelakon dan pengacara Diana Amir mengumumkan berita gembira dimana dirinya kini sedang hamil anak ketiga.

Memasuki usia 12 minggu kehamilan, sebelum ini Diana sempat menyertai misi kemanusiaan ke Bosnia.

Di ruangan komen, rata-rata peminat gembira dengan berita ini dan berdoa agar Diana bakal melalui proses kehamilan yang mudah.

Pengacara rancangan 'Bismillah Ad-Dhuha' ini bernikah dengan jejaka pilihan hatinya, Mohd Habibullah A. Rahman pada 26 Oktober 2013.

Hasil perkahwinan, mereka memiliki dua cahaya mata perempuan iaitu Khaulah Al-Azwar, 3 dan Khadija Azzehra, 1.

Klik untuk gambar besar

www.myartis.com / Sumber: Astro Gempak & Diana Amir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


EMMA MAEMBONG DIKRITIK BAJU MAKIN KETAT & SENDAT SEJAK 'FREEHAIR'

Ramai peminat Emma Maembong berharap pelakon itu akan kembali berhijab seperti dulu, meskipun sudah hampir dua tahun episod buka tudungnya berlalu.

Baru-baru ini, Emma ada memuat naik video di aplikasi TikTok mengenakan baju berwarna biru. Namun, ramai yang kurang senang dengan pemakaian Emma yang dikatakan semakin ketat dan sendat.

Kata netizen lagi, ketika bertudung ramai yang menyokong pelakon itu namun kini netizen mendakwa Emma dilihat seolah bangga menayang dan membuka auratnya.

Klik untuk gambar besar

Namun ada yang mempertahankan Emma, ketika dia berhijab sebelum ini ramai yang tetap mengutuknya sehingga akhirnya pelakon itu membuat keputusan untuk tidak lagi berhijab.

Dalam pada itu, ada segelintir netizen memberikan komen yang baik-baik dengan mendoakan agar Emma diberikan hidayah untuk kembali berhijab seperti sebelum ini.

Pada Februari 2019, Emma mengesahkan dia tidak lagi bertudung selepas lima tahun berhijab. Ujarnya lagi, bukan mudah untuk istiqamah dalam bertudung dan bersedia menerima kecaman netizen di atas keputusannya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA DANIELLE DEDAH PERNAH DIPUKUL BEKAS KEKASIH SAMPAI BENGKAK TENGKUK

"Waktu itu, saya baru habis Sijil Pelajaran Malaysia (SPM). Saya ada benjol besar (lump) di belakang tengkuk disebabkan dipukul bekas teman lelaki sebelum saya menjalin hubungan dengan Farid.

"Saya didera secara fizikal oleh individu itu. Saya keluar daripada situasi (perhubungan) itu sejurus orang itu 'sentuh' saya kali pertama. Saya sangat gembira tidak lagi berada dalam perhubungan itu.

"Sesiapa sahaja (mana-mana lelaki) letak tangan di anggota badan anda, tolong keluar daripada hubungan toksik itu," demikian dedah pelakon Diana Danielle yang mendedahkan pernah menjadi mangsa pukul bekas kekasihnya yang tidak didedahkan identitinya sebelum bercinta dengan suaminya, pelakon Farid Kamil.

Klik untuk gambar besar

Baru-baru ini, Diana atau nama penuhnya Diana Danielle Danny Beeson dijemput sebagai tetamu dalam sebuah podcast Studio Sembang yang dikendalikan oleh rakan artis pelakon Amelia Henderson.

Menerusi podcast tersebut, Diana berkata, belakang tengkuknya bengkak kerana dipukul oleh bekas kekasihnya dan gembira apabila tidak lagi berada dalam perhubungan toksik tersebut.

Dalam pada itu, ujar Diana lagi, apabila seseorang lelaki itu mengasari kaum wanita ianya tiada kompromi. Ujarnya lagi, selepas dia berkenalan dengan suaminya, dia lebih tenang serta mendedahkan dia yang mula-mula jatuh cinta dengan Farid.

"Dia macam tiada diskaun-diskaunlah. Saya tahu apa yang saya mahu dalam perhubungan. Saya tahu sebetulnya apa yang saya mahukan. Bila saya jumpa Farid waktu itu, saya berasa tenang, lebih fokus dan dia salurkan energi positif yang saya kagumi.

"Saya yang mula-mula jatuh cinta dengannya sebelum dia jatuh cinta dengan saya. 10 tahun perkahwinan dan 15 tahun perkenalan. That is love (itulah cinta)," katanya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI JUAL IG ANAK ANGKAT RM40K, TAK TAHAN DIKECAM

Menerui laman Instagram, usahawan kosmetik yang kini bergelar penyanyi, Datuk Seri Aliff Syukri telah membuat keputusan untuk menjual akaun Instagram dua anak angkatnya, Qayyum Aliffshah dan Ameena Aliffsha yang menggunakan nama @babyterlajaklaris dengan harga RM40,000.

Kata Aliff, keputusan tersebut dibuatnya dek kerana tidak tahan kerana anak-anak angkatnya itu sering menjadi kecaman netizen dan beliau asyik dikritik dalam soal penjagaan mereka.

Aliff mengatakan pada awalnya beliau tidak mahu menjual akaun tersebut kerana untuk dijadikan kenangan apabila mereka sudah dewasa kelak dan mahu ibu bapa kandung melihat anak-anak mereka membesar, namun terpaksa menjualnya memandangkan akaun tersebut berterusan mencetuskan masalah dan perbalahan.

Ujar Aliff lagi, jika ramai yang memberikan sokongan agar tidak menjual akaun tersebut, beliau akan membatalkan hasratnya itu dan akan akaun tersebut akan diteruskan seperti biasa.

Klik untuk gambar besar

Menerusi ruangan komen, ramai yang berpendapat harga yang ditawarkan terlalu mahal dan tidak masuk akal kerana nilai tersebut boleh beli sebuah kereta dan rumah. Ada segelintir netizen turut menasihati Aliff Syukri agar tidak hidup bersandarkan wang semata-mata.

Dalam pada itu, ramai netizen memberikan sokongan moral kepada beliau agar tidak menjual akaun tersebut dan menyarankan untuk menutup ruangan komen supaya tiada lagi komen-komen negatif.

Baru-baru ini, kecoh di media sosial sebuah video mendakwa anak angkat usahawan kosmetik, Datuk Aliff Syukri didera oleh pembantu rumah. Menerusi video tersebut menunjukkan pembantu rumah Aliff, warganegara Indonesia didakwa menunjal kepala Qayyum yang sedang dipegang oleh pembantu rumah yang lain.

www.myartis.com / Sumber & foto: Rotikaya & Instagram Aliff Syukri & @babyterlajaklaris

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::